Lampi Zullo Bak In Ralhrang Pawl Thantlang An Lut - TIMES OF CHIN NEWS\nLampi Zullo Bak In Ralhrang Pawl Thantlang An Lut\nPosted By: thawngthawng September 14, 2021\nZeitindah Lampi Zullo Bak in Ralhrang Pawl Thantlang Khua Chungah An Luh Khawhhnga? Laimi Dalaan nih an hruai hna ruangah si kho hnga maw? A si lo le Thantlan le Hakha kar sining a thei mi miphundang ,Thantlang maw Hakha um an sikho hnga maw? Credit: Tinduh Thang\nZeitik Caan Paoh Ah Kuanfang Nih Khen Khawh Peng Mi Dirhmun Ah Kan Dir Caah Mipi Nih Zeitindah Kan I Ralrin Ning A Si Lai?\n1. Zeitik caan, khawika na umkal zong ah hmun himnak, rianrang in van idornak khawhnak kha na ngiatthlai peng lai? Phone zoh pah hna in na kal ahcun thut tiah thil a can tikah na lau khim lai i dornak hmun na kawl kho zokzok lai lo.\n2.Chungkhar kip nih Chungkhar tling in idor khawhnak Khur (lungkhur kan ti) icawh i ngeih viar ding. Cu hmun ahcun eidin-zingzan herh vialte ready tein chiah ding. Asi khawh ahcun rawlchumhnak ttha tiangin tuah khawh ahcun a ttha.\n3.Meithal thawng theih tik ah bawh colh ding, pawngkam ngiat i a himnak hmun ah zam ding. 4. Zaan ih tikah kuanfang nih a hlanh, a pemh khawhlonak hmun ah ih ding. Thlalang-awng kam tbk, vaam sawsawh, kuan nih a hlanh khawhnak ah ih lo ding. Na inn vaam kha kuan nih a hlan khawh ding a si ahcun, na ihnak kha ttuang ah it law, tai maw khup tiang in lung hna rual, asi loah thlakrawh hna rual law, mah phen ah it. Ka chim duhnak nan fiang ko lai dah.\n5.Atu bantuk khuacaan ahcun khuachung huap biaruahnak ngeih hrimhrim ding. Cu biaruahnak ahcun hruaitu siseh, member siseh atu lio thil cang, ralrin hau, thanh khawh peng izuam ding. Mipi zong kha khuachung biaruahnak thawngpang kha tu le tu in zoh ding. Phone battery zong dihter viar lo ding.\n6.Meithal thawng le bomb theih tikah mino le thazaang ngei deuh nih mah himnak lawng ruat in direct in zaam lo ding. Innchung ah tar an um maw, hngakchia an um maw? Mizaw an um maw ti zoh ding.\n7.Hruaitu hrimhrim nih khuachung mipi an him khawhnak dingah sang kip upa nih mah le pawngkam thil cang tu le tu in thawngthanhnak tuah ding. Hruaitu nih mipi nih an tuah awk le an zulh awk tlamtlingte in suaisam, tuaktaan i mipi nih an fian dih tiang thanh khawh izuam i an zulh khawhnak hnga fakpi rengh ding.\n8. Kan miphun hawi CDF, CNA le mipi a kaap cuahmah mi ralhrang pa kha na hmaika ah thah ding remcaang le kap kho ti lo dingin tuahnak ding chance na ngeih ahcun tlolh bak hlah! Tuah ko. Cun nunnak pek zong in tuah ko. A ruang cu minung tampi nunnak na khamh hna a si caah na nunnak pek kha a phu ko.\n9.Hruaitu nih a cunglei ka ttialmi pungsan, khuachung mipi an him khawhnak ding lam kha a thiam mi le a tuak khomi he ceihhmai i zulhphung tlamtling tein serpiak khawh ah a ttha. A sikhawh ahcun na hmaika ah hliamhma a tuarmi a um tikah na chanhchuah ding ning cang tiang in tlingte in zulhphung ser i mipi kha zingzan bakin kha zulh phung kha thanh hnawh peng ding.\nNote: Kei cu hi bantuk lei ah experience a ngeimi zong ka si lo, tuaktannak lei zong a thawngmi le a thiammi ka si lo. A cung ka ttialmi zong hi a tthabik tinak si lo. Hi nak ttha in ruahnak a ngeimi hna le hruaitu hna nih hi bantuk zulhphung hi tu le tu in kan thanhpiak kho hna sehlaw, meithal kuan le bomb kar khua kan sak tikah zeitindah kan him khawh bik lai ti kha kan kawlpiak deuh hna seh ti ka duh caah ka ttialmi a si. Hi bantuk hi a khuazei paoh nih kanmah le sining hoih in ngeih viar kan herh. Careltu zong hi bantuk ivennak kong ah ruahnak na ngeih mi le na theih hngalhmi a um ahcun comment ah van chuahpi ve law kan chap lai. Credit: Salai Tha C Lian


Chin Ramkulh Ah Inn 46 A Kang I Minung 3 An Thi - THE CHINLAND POST\nChin Ramkulh Ah Inn 46 A Kang I Minung 3 An Thi\nSalai Cung Cung|2019 March 21| 2018 January 1 in 2019 March 21 tiang Chin ramkulh ah inn 45 a kang cang i minung 3 an thi tiah Chin ramkulh meithat zung in kan theih.\n“Meithat zung lei in harnak tete a ummi cu pakhatnak ah kannih hi tlangcung mi kan si caah ti lei hi tlawmpal cu harnak a um pah ko nain tu cu timit ti a ngah cang caah kan tlamtling ngai cang. Pahnihnak ah inn kanghnak a chuah caan ah mipi lei nih bawmh lo in an mah le phone in vedio thlah le cun lamkam ah an Cycle pawl chiah i khat lei khat lei a kal mi an tamtuk. Meithah tik ah bawmhtu si lo in hnahnawhnak petu ah an si tawn. Mipi lei zong nih mah le ti khawh tawk tein an kan bawmh ve ah cun rianrang deuh in mei zong kan that kho lai. Mei kangh aa thawk hi meifa tein aa thawk mi a si caah mah le inn cio ah mitatbu i chiah khawh ah cun Mei a thawh cangka tein an thah khawh lai” tiah Chin ramkulh meithat zung in Deputy Director U Kyaw Kyaw nih The Chinland Post ah a chim.\n2018 January in 2019 March 21 tiang Chin ramkulh pengkip innkang cazin cu a tanglei bantuk an si.\nHakha peng ah inn kanghnak voi 9 a cang i sianginn pakhat telh chih in inn a kangmi zapi 10 a si. Inn tambik a kangh caan hi 2018 May 31, Dawrthar sang ah inn pahnih a kang, minung pa 3 an thi i pakhat aa hliam.\nThantlang peng ah inn kanghnak voi khat a chuak i inn pakhat a kang. Inn kanghnak cu 2018 March 15 Thantlang peng Hmawngtlang khua ah a si.\nFalam peng ah inn kanghnak voi 5 a cang i inn zapi 13 a kang. Voi khat ah tambik a kanghnak cu 2018 April 16 Falam peng Rihkhawdar ah inn 8, 2019 January 4, Falam peng Lungbang khua ah inn 2 le minung pahnih hliamhma an pu.\nTedim peng ah inn kanghnak voi 6 a cang i inn zapi 7 a kang. Voikhat ah inn pahnih a kangh caan hi 2018 June 30 Tedim peng Lailu khua ah a si.\nMindat peng ah inn kanghnak voi 4 a cang i inn zapi 6 a kang. Voikhat ah inn tambik a kangh cu 2018 November 7 Pikhua ah inn 3 a kang.\nPaletwa peng ah inn kanghnak voi 3 a cang i inn zapi 6 a kang. Voikhat ah inn tambik a kangnak cu 2018 May 12 Dochaungwa khua ah inn 4 a kang.\nKanpetlet peng ah inn kanghnak voi 1 a cang i inn pakhat a kang.\nMatupi peng ah inn kanghnak voi 2 a cang i inn 2 a kang. Hi inn kanghnak a ruangbik le aa thawknak tambik cu rawlchumhnak coka mei in a si. Cun electric mei le daithlang ruang zong ah a si tiah Chin ramkulh meithat zung cazin in kan theih.\nPrevious Don Bosco University A Kai Mi Chin Ralzaam Caah Sianginn Kai Man Hmuh Than Ding In An Hal\nNext Mindat Ah Inn 4 A Kang I A Tlaumi Ngakchia An Hmuh Than Cang


Dr Sasa Cu Zeiruangah Dah Tih A Nung Tuk Mi A Si – Onlinenungak\nDr Sasa Cu Zeiruangah Dah Tih A Nung Tuk Mi A Si\nDr. Sa Sa is a very dangerous man! Why? (Dr. Sa Sa cu zeiruangah dah ttih a nun tuk?)He is very dangerous because (A ruang cu),Almighty God is with him (A Nungmi Pathian a sin ah a um bak).He loves the people of Myanmar and is willing to sacrifice everything for their rights (Mipi dawtu le an caah nun a thaap ngamtu a si).\nHe is like Lily among the thorns who grew up amidst difficulties (Hling lak i a parmi Lily bantuk a si).He is a man of his words. He is honest and never lie (A bia ningin a nungmi pa a si). As a tribal man, he himself witnessed and experienced the innocents’ sufferings (Mipi tuarmi harsatnak a hmu/theitu a si).He is passionate to fight for justice (Dinfelnak a uar taktak mi pa a si).\nTrusted and supported by world’s great leaders (Ram hruaitu tampi nih an an zumhmi le mithmai ttha an pekmi pa a si).Therefore, no one will stand strong as the Almighty is in/with him (Kan Pathian a sin i a um caah a dohmi hna cu sau an dir hrimhrim lai lo). Amen.\nTeinak cu Zei bantuk ah dah a um?Teinak cu Pathian kut chungah a um. Amen. Minung leikam tu cun (Pathian bochan buin) ralthatnak, lungrualnak, lungsaunak le teirialnak ah a ummi a si. Tulio sining ahcun Man-U nih Man City hi anmah hmun i va tei ding cu a si kho bak lomi a si. Asinain, zahan zan 11pm-1am (muinak a chahlio cem caan) ah a va tei bak ko. Kan biakmi Pathian caah “a si ko lo” thil timi a um lo. Halleluijah!Raldohnak cu Bawipa ta a si caah (2 Chanrelnak 20:15) Amah hmanmi minung le Amah lam tu lungsau tein hngak ko hna u sih. Credit:CK Tiam


MP Ni Sui Lian 2015 – 2020 Pyituh Hluttaw Thantlang, 2020 -2025 Pine No. 2 in aa zuam tthan cuamah mi hi vote ding bak an si. – Onlinenungak\nMP Ni Sui Lian 2015 – 2020 Pyituh Hluttaw Thantlang, 2020 -2025 Pine No. 2 in aa zuam tthan cuamah mi hi vote ding bak an si.\nMP Ni Sui Lian 2015 – 2020 Pyituh Hluttaw Thantlang, 2020 -2025 Pine No. 2 in aa zuam tthan cuamah mi hi vote pekphu hrimhrim asi. Nu ralttha miphun le ram a dawbak mi asi.\nAtang biahalnak hi rak ngai ve hrimhrim uh. Zophei, Lautu, Mara le Thantlang Pine No. 2 paoh nih rak vote hrim uh! State ah a si cang lai i tuan deuh nakin a let in mipi caah a ttuan khawh chinchin lai.\nMP Ni Sui Lian cu Zophei nu lakah BA Degree a la hmasa mi asi. Fimcawnnak lei ah thazang a pe taktak mi asi. Amah mee hmun asimi Thantlang peng vialte caah asi khawh chungin rian a ttuanmi asi.\nMP Ni Sui Lian a pa Pu Lian Kil hi Sianguk sayakyi arak ttuanmi asi. MP NSL techung hi mifim, ruahnak pical a ngeimi ram le miphun a dawmi khua le ram hrim nih bochan mi an si.\nAnau minung 11 chuak an si. Minung 10 nih tanghra an awng. Tam deuh cu Degree zong an ngei. Mi ropui chungkhar an si tikhawh asi. Hlanlio tanghra awn a rak har cu zapi theih asi.\nMP NSL a chuahpi a tta Salai Ceu Mang a no lio teah CACC GS a rak ttuan. Biatak in miphun le ram caah a rak izuam. Nihin tiang Biaknak lei ah Biaktak tein a cawlcangh pengmi asi. Ralkap cozah nih caansaupi ramleng chuak kho loin innthong in an rak hren.\nMP NSL a chuahpi a tta Pu Khua Uk Lian zong 1988 rampi buainak in CNA/F ah nunnak pek in nihin tiang ram le miphun caah a ttuanpeng mi a si. An unau dangdang zong aum cio ah hmantlak le bochantlak lawngte an si.\nAtulio MP Ni Sui Lian a zuamcawhtu CNLD Candidate Saya Rungkaw nih comment a pekmi a tangah relkhawh asi. Amah Saya Rungkaw lila zong nih a rak uar ngaingai ti fiang tein hmuh khawh asi.\nThe Chinland Post he biaruahnak ah hitihin comment a pek. “Nusal ciammam Na ta le na hawi palai papawl na tei dih hna” tiin comment a pek.\nKeimak hmuhning, 2020 Myanmar rampi thimnak ah NLD nih teinak ahmuh le MP Ni Sui Lian a tlin rih ahcun ASSK nihhin MP Ni Sui Lian hi minister hmunhma pakhat khat cu a pek lai ka zumh! Aruang cu ASSK hi anu hawi usa ape ngaimi asi.\n2015 rampi ah NLD nih teinak an hmuh i Region Taninthary ah, Chief Minister Nu Daw Lei Lei Maw a pek. State ah Kayin Chief Minister thiamthiam Nu Daw Nan Kine Htwe Myint a pek ve.\nCucaah tutan hi Zophei, Lautu, Mara le Thantlang No. 2 pawl nih MP Ni Sui Lian hi vote pe rih ko hna usih. Vote kan pek i MP kan tlinter tthan ahcun kanmah lawng hmanh asi lai lo, Chin State Myone le Pengkip caah rian tamtuk a ttuan khawh lai.\nAcung interview tha tein ngai tthan hmanh! Tutan Thantlang Pine No. 2 Candidate lak ahcun a fitbik asi ko. Vote petu vialte nih Candidate anmah pumpak le party zong zohchih kan hau. Rian a ttuan kho ding pumpak le party bak ah vote pek ding a si.


Ruah cia zong asi lo ruah lo pi in ram 13 hna nih kulh dih in anrak doh nain an sung dih ko”Niruk chung idohnak” cu, – Kawltu Team\nJanuary 17, 2022 January 19, 2022 Pu Tawn Mang\nNi ruk chung idoh (6 day war) June War ti zong in chim asi mi 1967 lio kha asi, atu ah cun kum 50 leng asi ve cang, Ni ruk chung idoh cu Israel ram kha apawngkam hrawng um ram 13 hna nih an doh kha asi, mah ram hna cu, (Egypt, Syria, Jordan, Iraq, Labanon, Algeria, Kuwait, Libia, Morocco, Pakistan, PLO-Palestine Liberation Organization, Sudan, Tunisia) pawl he ni ruk chung idoh kha asi, mah lio ah hin Davida le Goliatha bantuk asi ko thil khuaruah har le adang ngai mi cu, Pathian thil tikhawhnak cu Israel fa hna cung ah ataktak in alang caah teinak an hmuh mi kha atu tiang vawlei ram kip nih mak an tin gai mi kha asi, Cun mah ram 13 hna nih an kulh dih pin ah an ruah ning ah cun Israel ram kha meivap ah canter ding tiah an timi kha asi fawn nain, an tei bak lo kha asi.\nJune 5, 1967 ah Israel nih ruah lopi in an pawngkam ram hna cu an doh/kah ve kha asi, mah lio ah Israel nih cun Gaza tipi kam Sinai tlang, Jordan hnulei tipi kam hna, Jerusalem hmailei ram Egypt ah Golan tlang hna cu an lak dih khi asi, Israel ram cu aho hmanh nih an bawm bak lo nain, an mah Isarel longte nih mah Arap ram 13 hna cu cei lak in an thuat let talam khi asi, hmunhma tampi zong an lak mi kha asi fawn, Pathian khawkhan kan ti ko lai maw? Arap ram hna nih khan rak doh hlah selaw atu an lak mi hmunhma hna khi an ngei khawh lai lo tiah mi tampi atu tiang an chim peng mi khi asi, Israel kha ral rak sung selaw mah hmunhma hna kha an ngei kho lai lo, teinak an hmhuh ruang ah an lak mi hmunhma hna hi atu tiang anram chung ah a um mi asi an ti.\nMah idohnak hi vawlei chiatnak le minung tampi thihnak asi pin ah economy lei ah faktuk in tlakchiatnak asi timi cu vawlei nih an theih dih ko khi asi, mah hnu ah cun idohnak ah atel mi ram cheukhat hna nih cun idoh an duh lo ngaingai khi asi, aruang cu ram sifak le thancho lo mi ram anrak si ve tik ah mah idohnak ah thil tampi an sung pin ah a ram nih an chiatpi ngaingai kha asi, ruah lopi in mah idohnak kha chuak asi caah asi, Arap ram 13 hna chung ah khan mah idohnak ah a tel ruang ah vawlei nih anrak soisel fawn tik ah idohnak ah tel kha an ngaisih ngaingai hna khi asi, Israel ram belte nih cun ruah lopi in ram le hmunhma an lak mi hna cu an hlawkpinak ah acing ve fawn khi asi, mah idohnak chuahtertu bik cu Egypt president Nasser asi, atuaktan ning ah cun America acoyah cu an nawlngeihnak tang ah umter khawh an beisei ruang ah asi.\nAmerica acoyah tangka le ei/din bawmnak ruang ah khuasa ve khawh mi, Soviet Union cu a rak thawng ve deuhdeuh ah cun, America cu hawitha bantuk zoh ti lo in ipeh tlainak cu chiatter asi, mahr uang ah cun America nih cun Egypt a bawmnak vialte cu, phih piak dih khi asi, Ram chung ei/din hna cu America bawm mi ah a nghat mi Egypt ram cu, faktuk in an ram nih ei/din ah harsatnak an ton ngaingai kha asi, mah caah cun America chiatter an duhnak ah Israel hi an doh ko nain an ruah ning in thil akal lo tik ah faktuk in Egypt ram nih anrak tuar mi asi, pin ah atu tiang economy ah thanchonak in tlakchiat lei an pan cuahmah khi asi ko.\nMah lio ah hin Myanmar ram ah a lar ngai mi U Thant cu UN ah General Secretary sinak ngeih lio asi, U Thant nih Egypt le Israel ramri, Sinai thetse ram ah UN nih iremhnak ding ah ralkap um mi hna cu an kirter kha asi, mah hnu ah cun cu hmun ah Egypt pawl aiawh ding in an chiah khi asi, Israel hruaitu nih an duh lo ngaingai ko nain daite in an um ko, mah lio ah Nasser cu ralkap tha zang ngeih ngaingai bantuk in an iruah ruang ah, May 16 ah Israel ramri Sinai Peninsula ah an ralkap hna cu an chiah than, May 19 ah Gaza le Sinai ah UNEF cu an dawi, Tiran Tipikulh cu an zoh peng hna khi asi, May 23 1967 ah Israel hna nunak hramthawh bik tikhawh mi Tiran – Tipikulh (straits of tiran) Sinai le Peninsulas karlak ah um mi cu an khar piak asi.\nMah thil ruang ah hin Israel nih cun akan khar piak thiamthiam asi ah cun, idohnak hramthawh than ding ah kan ruah tiah an phuan ve cawlh khi asi, Sihmanhselaw US or vawlei ram dang hna nih Egypt thil tuah kong ah hmalaknak an ngeih lo ruang ah, Israel cu amah le amah dirchuah khawh ding ah thil tuah aher cang, Cun June ah Israel nih ‘National Unity Government’ timi cu dir in 4 June ah ral dohnak kong hna ceih hramthawh asi, Israel ram hmete cu ram 13 hna nih chimih ter dih timh in an doh hna khi asi, khuaruah har ngai mi pakhat cu, Israel cu mah bantuk in ram dang he an buai lio ah, anmah ram chung bia ceihnak ah an buai ve ngai ngai khi asi, nain adonghnak ah cun Israel mipi hna nih 1956 ah Israel ralkap tha le hruaitu bik ding (defense minister) ah Moshe Dayan arak tling kha asi, Moshe Dayan hi mit khat lei chia in hren peng khi asi, A duhlo mi tampi um in soisel ko hmanh selaw, mipi le Israel ram caah thahnemnak le thin lung a pek nak cu 1967 ah fiangtuk in alang, ni ruk chung idohnak ah Israel teinak ah biapi bik mi cu amah Moshe Dayan kha asi.\nNi ruk idohnak (6 day war) lio ah Israel ram hruaitu le hotu hna cu: Levi Eshkol, Moshe Dayan, Yitzhak Rabin, Uzi Narkiss, Motta Gur, Israel Tal, Mordechai Hod, Yeshayahu Gavish, Ariel Sharon, Ezer Weizman, Shlomo Erell leh David Elazar hna an si, Israel dohtu ram 13 in an hruaitu hna cu : Gamal Abdel Nasser, Abdel Hakim Amer, Abdul Munim Riad, Hussein, Zaid ibn Shaker, Asad Ghanma, Salah Jadid, Nureddin al-Atassi, Abdul Rahman Arif, Mubarak Abdullah Al-Jaber Al-Sabah, Saleh Mohammed Al Sabah, le Fahad Al-Ahmed Al-Jaber Al-Sabah hna an si, mah can lio ah hin Israel hi raldohnak tanks 800 long an ngeih lio ah, Adoh tu ram 13 hna nih cun tanks 2504 an ngei khi asi, Raldohnak (fighter) 300 an ngeih lio ah, adoh tu lei nih fighter 957 an ngei fawn, Ralkap 100,000 an ngeih lio ah Adoh tu lei nih Ralkap 547,000 bak an ngei ko cu.\nMah tluk in an thil ngeih mi athlau ko hmanh ah teinak cu Israel an si thiamthiam ko, David cu David asi, Goliatha cu Goliatha asi peng ko, Mah “Ni ruk idohnak” chung ah hin Israel ralkap 776 – 983 hrawng an thi, 4517 nih hliamhma an tuar, Minung 15 hna an tlaih, Raldoh nak tanks 400 achia, Jets 46 achia fawn, Egypt in ralkap 10,000 – 15,000 anthi, an umnak theih lo in zeimaw zat an um, 4338 cu tlaih an si, Jordan in minung 600 an thi, 533 tlaih an si, Syria in ralkap 2500 an thi, 591tlaih an si, Iraq in 10 an thi, 30 nih hliamhma an tuar, Lebanon Jet 1 achia, Ram 13 chung in raldohnak tanks tampi chia in Jets 452 leng achia fawn, ralkap si lo mi Israel mipi 20 an thi, US Navy sailors 34 an thi fawn khi asi.\nAtu ah cun Israel min an chim ah cun thinphang in a um tawn mi Arap ram pawl hi an si ko, Israel nih an hriamnam pawimawh bik cu an fighter America F-16, F- 15 raldohnak kha asi, an ngeihchihnak zong atam cang, mah caah cun F-16, F -15 Jets hna hi vawlei ram dang dang hna ah, Israel ngeih bantuk hi atam lo, hreiamnam lei ah an tluk ve ko hmanh ah an hman ning le thiamnak lei ah (tactics) hi an tluk hna lo pin ah Arab ram lak ah cun Israel cu anrak cungnung ngai ko.\n← Sualnak angei lo mi cu “Lih bia” karak zumh ruang ah a nunnak aliam ngaisih zong ah san atlai tilo!\nChin miphun hna hi kum 60 kan phan cang ah cun kan ruahnak ngakchia ruah ning in kan ilet than Miphun pi hna cu kum 60 hnu ah an fim deuhdeuh zei dah aruang?? →


HAWI THINPHAN LIO AH A RUH BAK IN TANGKA AN RUH KO HIH – The Chinlung Post\nOctober 8, 2020 admin Knowledge 0\nPulrai Tlun Chungah Billionaires pawl an phaisa Ngeihmi 27% tiang a Kai Manh.Technology le Industry i an lubaan pawl an chawva ngeihmi pulrai a tlun chungah tam taktak in a karh manh. Vawleicung mirumbik hna i an chawva hi April in July karlak ah 27.5% tiang a kai manh ($10.2 trillions an i ngeih cang).Covid buabainak ton chung ko ah hin billionaires pawl hi an ti tha taktak khi a si, tiin UBS nih a chim.\n2017 lio ah khan cun billionaires miluzat hi 2,158 hrawnghrang an rak si i, nihin ah hin minung 2,189 ting an phan, tiah UBS nih a chim (Billionaires minung 31 an i chap, tinaka si). Pulrai a tlun ruangah hin kum 20 chungah a faakbik mi taamhalnak le sihfahnak a chuak ding dirhmun a phan cang, tiah Wednesday ah khan World Bank nih thawngthanhnak a tuah.\nDuhherhmi nih le a Tam chinchin. Hi billionaires pawl lak i tu kum chung i buan a cotu tamdeuh hi cu industry a ngeitu mirum pawl an si i, hi hna pawl an chaw ngeihmi hi April in July (thla 3 chung) tiangah 44% bak an kai manh.Vawlei pumpi ah lockdowns an tuah hnu i Economy chanhchuah (recovery) dingin markets pawl vava tum in kal le suul an kawlhawl hnu ko in hin Industries pawl hi ti awk a tha lo in thanchonak an hmuh hi a si, tiah UBS nih a chim.\nTechnology ai ngeihmi billionaires pawl zong cu pulrai thate (a good pandemic) an i char ve le, an chawva ngeihmi hi 41% an kaiter khawh. Coronavirus ruang i an sermi thilri le an service pawl mipi nih an herh chinchin cang hna caah a si. Social distancing an tuah hnu le bang khan cun, digital business pawl hi tamtuk hmunhma a laakter cang hna i, cu hlan kum tampi chung i an phaak khawh lo mi dirhmun kha pulrai a tlun chung thla tlawmpal te chungah an vun phaak khawh colh, tiah UBS nih a chim.\nCovid khamnaksi le thlopnaksi ser dingin siai a sertu company pawl zong rian khinh a si ve caah, siai sernak lei tuanvo a latu company billionaires pawl zong pulrai a tlun chungah an thangcho ngaingai, ti a si.March dih lei sang i global stock markets pawl an riantuannak buaktlak in a thancho ruangah a tu bantukin mirum pawl an chawva a karhsonak hi a si. Amazon boss Jeff Bezos le Tesla founder Elon Musk hi multi-billionaiers an si veve i, summer chungah khan an company stock man a kai ciammaan i an rum chinchin cang.\nGlobal change. A liamcia kum 11 chung kha cu China billionaires pawl an chawva ngeihmi ko hi a karhbik a si. 2009 in 2020 kar ah khan 1,146% tiangin an kaiter, tiah UBS nih a chim.Cu lio caan i British billionaires pawl nih an chawva ngeihmi an karhtermi hi 168% tiang lawng a rak si. Asinain, vawleicung i chawva lei rumnak nganbik cu US ah caambang peng ko rih. China billionaires nih $1.7 trillions an i ngeih lio ah, American billionaires nih cun $3.5 trillions an i ngeih.\nGermany mirum nih ai ngeihmi hi $595 billions, France mirum nih an i ngeihmi hi $443 billions an si lio ah, UK mirum nih an i ngeihmi hi cu $205 billions lawng a si. Donations (Bomhnak Pekmi). Covid-19 dohnak dingah billionaires tampi nih an chawva tampi bomhnak an pek hna. Research kan tuah ningah, 2020, March in June tiang i billionaires minung 209 nih bomhnak an pekmi hi a phaisa in tuakpiak viar hna ah cun $7.2 billion tluk hrawng in a tam cang, tiah UBS nih a chim.\nKokek harnak a tongmi zokzok in an zuanhnawh hna ruam in khin, hi mirumpawl nih hin Covid nih a chiatchuahmi hna miharsa pawl bomhchanh dingah tuanvo ngeitu pawl i sumren hau lo ding tiangin, siang taktak in, an chawva an bungh hnawh hna, ti a lang. Ramdang um billionaires pawl tlukin UK billionaire pawl hi miharsa an bawm hna lo. US i billionaiers pawl nih bomhnak an pekmi hi $ 4.5 billion a phan cang i, China billionaire 12 nih bomhnak an pekmi hi $ 679 millions a si ve cang. Australian billionaires 2 nih bomhnak an pekmi hi $324 millions a si. UK billionaires 9 nih bomhnak an pek mi hi $ 298 millions a si. Credit: Chelsea Bawi.


KNU Le SAC Ralhrang Ni 2 Chung An I Kap Ralhrang Minung 15 An thi - Chin Eleven News\nKayin Ramkulh, Phapone Pengkomh, Buthu Peng ah KNU le SAC ralkap nihnih chung ah voi 11 kahdohnak a chuak i SAC ralkap lei in minung 15 an thi, minung 11 hliamhma an tuar tiah KNU nih August 27 ah an thanh.\nSa-ka-kha 8 tang ah a um mi Kha-ma-ya-341, Kha-ma-ya-410, Kha-la-ya-19, Kha-mah-ya-401 he kahdohnak a chuak i SAC lei in minung 15 an thi, minung 11 hliam an tuar tiah an thanh.\nAugust 1 thok in SAC ralkap cu KNU Brigade No.5 hmunhma ah an cawlcangh ning a fah hlei ah hriamnam le minung thazaang zong an chap ca ah i kahdohnak a zualchin kho tiah KNU Chimphuannak Nawlngeitu DoBohmugyi Saw Ka Le Do nih a chim, tiah DVB nih a tial.THT


TAIWAN ( JUL - DEC )\nDestination Broch. Package D/N Departure Fr (S$) Action\nTaiwan ( Jul - Dec ) Ck7 : Surround Island : Taipei / Chiufen / Haoke Sanshing Farm Experience / Aboriginal Culture / Hualien / Kaohsiung / Taichung / Sun Moon Lake 7D6N Till 31 Dec 2019 details Book!\nTaiwan ( Jul - Dec ) Cc7 : Taipei / Shihfen / Sky Lantern / Haoke Sanshing Farm Experience / Aboriginal Culture / Sun Moon Lake / Cingjing Farm 7D6N Till 31 Dec 2019 details Book!\nTaiwan ( Jul - Dec ) Ch7 : Surround Island : Taipei / Chiufen / Farm Experience / Aboriginal Culture / Hualien / Kaohsiung / Taichung / Sun Moon Lake 7D6N Till 31 Dec 2019 details Book!\nTaiwan ( Jul - Dec ) Ca7 : Taipei / Shihfen / Sky Lantern / Haoke Sanshing Farm Experience / Aboriginal Culture / Sun Moon Lake / Alishan 7D6N Till 31 Dec 2019 details Book!\nTaiwan ( Jul - Dec ) Cn7 : Taipei / Shihfen / Sky Lantern / Chiufen / Alishan / Kaohsiung Ten Trum / Tainan Capital City / Sun Moon Lake / Taichung 7D6N Till 31 Dec 2019 details Book!\nTaiwan ( Jul - Dec ) Cw7 : Taipei / Shihfen / Sky Lantern / Alishan / Kaohsiung Ten Trum / Tainan Capital City / Sun Moon Lake / Taichung 7D6N Till 31 Dec 2019 details Book!


PDF Ralkap Mino Te Simi Nih Ram Tangah Bawipa A Thangtthat……. – KAWLTU NEWS\nUpat awk a tlak tuk hring hran ko. PDF ralkap mino te simi nih ram tangah kan Bawipa Jesuh Khrih a thangtthat lio hmanthlak van zoh cu upat awk a tlak tak tak. Biakinn ah kal kho ti lo hmanh sehlaw ram tang zong ah mah ti te hin a Bawi Jesuh Khrih cu a thangtthat hi a si.\nHi PDF ralkap mino te simi hi zahan nai te khan online chung ah a van lar ngaingai. Hi bantuk in Online chung ah a van lar ngaingai nak a ruang bik cu a biakmi Pathian a cawisan caah Pathian nih a cawisan ve hi a si ko. Ralhrang an doh lai paoh ah kan hmuh bantuk hin Pathian sinah i hlanhnak a ngei hmasa tawn hi a si. Bawipa nih umpi peng ko seh.\nPhoto : Myanmar Daily News\n(RELCHAP) (A tanglei bik ah a video um lai) Tuni kan unau minung pa5 accident in an thih nak kong he pehtlai in Mawtaw a cit ve mi nih an accident ning an chim. Mawtaw a cit ve mi pakhat nih a chim ning ahcun an accident hlan deuh bak hin “mawtaw aa kawi ning cu a va dik lo ve” tiah a chim. Hi bia a chim khawh bak hin lam kikawi lam thlang lei ah an accident colh hi a si. Brake Fail ruang ah hi mawtaw hi a accident si lai tiah mawtaw aa cit mi nihcun an chim.\n← RIP : PDF-Kalay in Mino Pahnih Nih Ram Caah An Nunnak An Pek Than.\nGOOD NEWS : KNU Ralkap Nih Ralhrang Sakhan A Biapi Ngaimi An Lak Khawh. →


Ruahlo Pi In Pakistan Ram Chungah Bomb A Puak I Jaishe Mohammed Ralhrang Bawi Faklak In Aa Hliam — Salai Ephraim Thawngpang\nRuahlo Pi In Pakistan Ram Chungah Bomb A Puak I Jaishe Mohammed Ralhrang Bawi Faklak In Aa Hliam\nPakistan ram chung khuapi a si mi Rawalpindi khua chungah a um mi a cozah ralkap hospital chungah ruahlo pi in bomb a puak ciammam i minung 10 bak faklak tein hliamhma an tuar tiah an chim.cun hliamhma a tuar mi hna chung ah hin UN nih vawlei cung ralhrang hna lak a telh cangmi Jaish-e- Mohammed ralhrang hruaitu Mr Masood Azhar zong a tel ve tiah an chim.\nAsinain Pakistan cozah nih a tubantuk in a ram chungah bomb puah nak a chuak mi cu zei kong hmanh a chim phuan duhlo pin ah hliamhma a tuarmi hna le mithil an um le um lo zong a chim duhlo na in Quetta ram in a ra mi Human Right rian t’uantu Ahsan Ullah Miakhail nih hi thil kong hi a chim mi a si tiah an chim.cun Human Right rian t’uantu Ahsan Ullah Miakhail nih Jaish-e-Mohammed ralhrang hruaitu Mr Masood Azhar a hliam ti a chim mi kongah tehte hmuh awk a um rihlo tiah an chim.\nCun,Pakistan cozah nih cun a tutan bomb puah nak konghe pehtlai in media pawl hna cu mi zei hmanh nih thawnh zamhnak le thil sining tlangzarh piak lo dingin a chimh dih hna pin ah hi thil kongah thawngzamhnak le tlangzarhnak a tuahtu hna cu hrem nan si lai tiah nawl a chuah tiah an chim.cun hi bomb puah nak konghe pehtlai in Pakistan cozah nih cun zei hmanh thil theihmi kan nei rihlo ti lawng an chim i thil sining kongah a cozah nih cun Official te in thawnh zamhnak an tuah mi a um loh.\nTagged Ruahlo Pi In Pakistan Ram Chungah Bomb A Puak I Jaishe Mohammed Ralhrang Bawi Faklak In Aa Hliam\nKhah! Awchia/Awlai Timi Cu Thin Zar Wint Kyaw Bak Hi A Si A Lung Cu A Va Leng Ve +Video →\n← Gambia Ram President Yahya Jammeh Nih Nu A Tleihhrem Ning Hna Cu Dah Ngai A Thiam Taktak Si


“Jehovah Biakam Hna kha Zeitluk In Dah Na Zumh?”\nKhrihfa Nunning le Rianṭuannak—Tuahchunhnak Cauk | 2017 June\nREL KA DUH Abui Acholi Holh Africa Holh Aja Albania Holh Altai Holh Alur Amharic Holh Arab Holh Armenia Holh Armenia Holh (Nitlaklei) Ateso Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Bambara Holh Bangladesh Holh Baoule Holh Bashkir Holh Basque Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Chavacano Chichewa Holh Chin (Hakha) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chuabo Holh Chuvash Holh Cibemba Holh Cinamwanga Holh Cinyanja Holh Citonga Holh Croatia Holh Czech Holh Dangme Holh Dayak Ngaju Denmark Holh Digor Holh Douala Holh Dutch Holh Edo Holh Efik Holh Esan Estonia Holh Ewe Holh Faeroese Holh Fiji Holh Finland Holh Fon Holh France Holh Ga Holh Galician Garifuna Holh Georgia Holh Germany Holh Gokana Holh Greenland Holh Grik Holh Guarani Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hmong (White) Hungary Holh Iban Holh Ibanag Ibinda Holh Iceland Holh Igbo Holh Iloko Holh Indonesia Holh Isoko Holh Italy Holh Japan Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kekchi Holh Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Masidonia Holh Mauritius Creole Holh Maya Holh Mazatec Holh (Huautla) Mbunda Mende Mexico Kut Holh Mirang Holh Mixe Holh Mixtec Holh (Guerrero) Mizo Holh Mongolia Holh Motu Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nigerian Pidgin Niuean Holh Norway Holh Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Otomi Holh Pangasinan Holh Papiamento Holh (Curaçao) Persia Holh Pidgin (Cameroon) Poland Holh Portugal Creole Holh Portugal Holh Portugal Holh (Portugal) Punjabi Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romany (Macedonia) Cyrillic Romany (Serbia) Romany (Southern Greece) Runyankore Holh Russia Holh Rutoro Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Tamil Holh Tandroy Tankarana Holh Tarahumara Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vezo Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yoruba Holh Zande Holh Zapotec Holh (Isthmus) Zapotec Holh (Lachiguiri) Zulu Holh\nJoshua le Solomon nih Jehovah bia cu pakhat hmanh bau loin a dikthliar in a tling tiah an ti. (Jos. 23:14; 1 Siang. 8:56) An chimmi bia ningin Pathian biakam hna cu a tling lai ti kha kan zumh khawh.—2 Kor. 13:1; Tit. 1:2.\nJehovah nih Joshua chan ah a biakam kha zeitindah a tlinter? Nan chungkhar ningin “Pakhat Hmanh A Bau Lo” timi video drama kha zoh u. Cun a tanglei i biahalnak hna hi i ruahṭi u: (1) Rahab zumhnak kha zeitindah kan i zohchunh khawh? (Heb. 11:31; Jeim 2:24-26) (2) Nawl kan ngaih lo ahcun harnak kan tong lai ti kha Akhan nunning nih zeitindah a langhter? (3) Gibeon mi hna cu ralkap an si ko nain zeicah Joshua kha an hlen i Israel mi hna he remnak an ser? (4) Amor siangpahrang panga nih Israel mi hna an rak doh hna tikah Jehovah bia cu zeitindah a tlin? (Jos. 10:5-14) (5) Kan nunnak ah Pathian Pennak le a dinnak kha pakhatnak ah kan chiah ahcun Jehovah nih zeitindah a kan bawmh lai?—Matt. 6:33.\nJehovah nih a tuah cangmi, a tuah liomi le hmailei ah a tuah hngami thil kong kan ruah tikah a biakam kan zumhnak cu a fek chin.—Rom 8:31, 32.\nJoshua bantuk zumhnak na ngei maw?\nRUAH AWK BIAHALNAK HNA:\nTuchan ah zei Baibal chimchungbia hna dah an tling?\nZei Baibal chimchungbia hna a tlin lai dah na hngah?\nBAIBAL AH THUHMI RO HNA Jehovah Bia cu a Dikthliar in a Tling Dih\nKHRIHFA NUNNING IN NUNNAK “Jehovah Biakam Hna kha Zeitluk In Dah Na Zumh?”\nBAIBAL AH THUHMI RO HNA Lungsau Tein Hngahnak nih Inkhawhnak A Ngeihter\nBAIBAL AH THUHMI RO HNA Ezekiel Cu Pathian Thawngṭha Kong Thanhnak Ah Aa Lawm\nKHRIHFA NUNNING IN NUNNAK Pennak Kong Thawngṭha Chimnak ah I Lawm\nBAIBAL AH THUHMI RO HNA Khamhnak Hmuh awkah Hmelchunhnak Pek A Si lai Maw?\nKHRIHFA NUNNING IN NUNNAK Jehovah I Ziazalei A Phunglam Kha Fek Tein I Tlaih Peng\nText Digital cauk download option KHRIHFA NUNNING LE RIANṬUANNAK—TUAHCHUNHNAK CAUK 2017 June\nKHRIHFA NUNNING LE RIANṬUANNAK—TUAHCHUNHNAK CAUK 2017 June


Dr. Sui Hingz Nih Chin State Development Strategy A Chimmi Cu A Tha Kho Tuk – Lai Lungrawn Post\nChin State Development Strategy\nKan Chinram a lam kip in thangchonak caah Cozah nih siseh NGO si hna seh development strategy hi tampi an tial. Sihmanhsehlaw, kan hmuhning le kan ruahning aa dang ngai.\nPakhatnak ah Cozah le NGO pawl nih Chinram caah an au pengmi cu, Ramleng in Foreign Direct Investment (FDI) le ramchung citizen investment hi biatak in sawm khawh hi an strategy pakhatnak a si nain kei ka hmuhnak ahcun investment cu zei tluk hmanh kan auh hna hmanh ah kan ram chung ah raw materials, intermediate goods an um lo pin ah a herh bik mi infrastructure – electric mei, ti, lam, highway le ports pawl le border trade facilitation a thangcho lo tik ah Self-dependency theory in Inward Looking Policy lei ah a thami strategy ser in Kan Chinland chung (within) tu in thangchonak thawk hi caan tawi deuh ah speedy development (leapfrog) kan tuah khawh deuh lai.\nKan ram umtuning nih a pekmi ciinthlaknak, zuatkhaalnak, textiles (Laithil le thiamtahnak) le energy resource -meitha laknak, tourism- ramchung ramleng khual umkalnak ti bantuk kan zoh ah practical i a si kho taktak mi hi ciinthlaknak le satil zuatkhalnak a si.\nChinram milu kan zoh ahcun riantuan khomi milu (workforce) hi 350,000 hrawng chung ah cozah riantuan hi 16,000 hrawng le employee hlawh in riantuantu 12,000 hrawng, pumpak rian ngei hi 60,000 hrawng le rian a tuan khomi thazaang – rian-ngei-lo (unemployed) work force hi milu 71,000 hrawng kan si. (Ministry of Immigration and Population le Myanmar population and census 2015). Cu chung ah 70% hi khuate um kan si i khuapi um hi 30% kan si. Khuate um 100 ah 70 hrawng cu sifak kan si. Kawlram ah GDP a niam bik State kan si.\nCucaah Ciinthlaknak hi kan thangchonak ah a kan bawm chan kho bik ding a si. Tachunhnak ah Tawlreba hi (Elephant Food Yam or Amorphophallus paeoniifolius) hi kokeh in a rak khomi le ciin awk a tha ngai mi a si. Zuarnak Market a um. Contract farming tuah khawh a si. Organic in ciin khawh a si. Tawlre hi a cii tha mi maw asiloah hybrid tuah in maw khua kip ah ciin khawh siseh law processed tuah khawhnak factory hi chaklei le thlanglei Laitlang ah sehzung dirh kho usih law kan ramchung ei ding sadeu (fake meat), powder ah maw, kongyaku ah maw noodle tuahnak le bread tuahnak ah semi-finished goods ah maw direct in ei ding khawh colh awk a tha mi sa- ai (meat substitute) finished goods ah kan ser khawh lai.\nKan Chinram ah sa tampi thah hau lo in tawlre hi sa-tlang protein dat a ummi damnak caah ei khawh a si lai pin ah Kawlram pumpi lawng hmanh si rih lo in India le Taluk ram tiang hmanh ah kuat (export) khawh a si lai. Processed kan tuah hnu ahcun light and dry food phun a si i expiry fawite in a um lai lo a rawk lai lo. Ramchung ramleng duh tawk in kuat khawh a si lai. Cucaah kan miphun ramchung ramleng thazaang chuah cio in ciinthlaknak hi papek in kanmah kan thazaang te in thangchonak hram thawk i zuam hna usih. Credit: Dr. Sui Hingz


Thet Mon Myint fale duh an nun ning hi – Development Site\nKawlram lemcang Thet Mon Myint nih a fapa Ah Chit nih a farnu te ca a chim mi cu ka zoh hna tawn hna ii ka zoh cim hna lo tiah a chim. Cun an mah zong nikhat nikhat hi zeitindah a dih manh timi an thei ve lo tiah a chim.\n“Hringtu nu a nomhter tu le aa lunghmuihter tu fale hi zeitluk in dah duh an nun timi hi ka chim khawh leng tiang in a si. Mah hna he cun nikhat nikhat hi zeitindah a dih manh timi zong kaa thei manh lo” tiah February 4 ah khan a facebiil ah a ttial.\nThet Mon Myint nih a fapa te nih a farnu ca a chimh lio video a facebook ah a post ii fan pawl nih uar ngai mi an hung si.\nThet Mon Myint cu fapa pakhat le fanu pakhat a ngei cang. A fapa min cu Ah Chit a si ii a fanu min Lah Win a si. A fapa cu Mucu kai a zaa cang ii a fanu tu cu kum 2 te lawng a si rih. Thet Mon Myint fa le cu duh an nungtuk tiah fan pawl nih an chimthiam ngai hna.\nThet Mon Myint cu 2014 ah khan Ko Sit Naing he an i umh ii fa le pahnih he chungkhar nuam ngai mia ser cang. Academy Thet Mon Myint cu chungkhar caah caan a pek deuh ngai cang caah hlan lio bantuk in movie ai thla kho ti lo.\nLiverpool nih League title le Champions League ngah dingah kan i tim\nWest Ham captain nih Liverpool nih a kan ttih tiah a ti\n2 thoughts on “Thet Mon Myint fale duh an nun ning hi”\nY2hpbnZpY3RvcmlhbmV3cy5jb20# oteves-a.anchor.com [URL=http://theprettyguineapig.com/generic-cialis/#oteves-u]oteves-u.anchor.com[/URL] http://theprettyguineapig.com/generic-cialis/#oteves-t http://theprettyguineapig.com/generic-cialis/#oteves-t http://theprettyguineapig.com/generic-cialis/#oteves-t http://theprettyguineapig.com/generic-cialis/#oteves-t http://theprettyguineapig.com/generic-cialis/#oteves-t http://theprettyguineapig.com/generic-cialis/#oteves-t http://theprettyguineapig.com/generic-cialis/#oteves-t http://theprettyguineapig.com/generic-cialis/#oteves-t ojamugab\nY2hpbnZpY3RvcmlhbmV3cy5jb20# efeluota-a.anchor.com [URL=http://theprettyguineapig.com/generic-cialis/#efeluota-u]efeluota-u.anchor.com[/URL] http://theprettyguineapig.com/generic-cialis/#efeluota-t http://theprettyguineapig.com/generic-cialis/#efeluota-t http://theprettyguineapig.com/generic-cialis/#efeluota-t http://theprettyguineapig.com/generic-cialis/#efeluota-t http://theprettyguineapig.com/generic-cialis/#efeluota-t http://theprettyguineapig.com/generic-cialis/#efeluota-t http://theprettyguineapig.com/generic-cialis/#efeluota-t http://theprettyguineapig.com/generic-cialis/#efeluota-t iqemaw


Wai Moe Naing Kongah Mipi Le Ralkap Pawl Fak Tuk In An I Hrocer Cang. – The Chinlung Post\nMaung Zua mipi lamzawhnak ah hruaitu lubik Wai Moe Naing cu Motor cycle cit in duhlonak langter in lam an kal lio ah Ralkap pawl nih an motor in an pah hnu ah fak ngai in kut an thlak, an tleih i an kal pi tiah April 15, 2021 ah thawng theih a si. Mai Mae Maing chungkhar pawl nih Palik zungah thawngpang hlat ah an kal nain an hmu lonak kkong le police nih khawi ka ahdah an kalpi timi theih a si lo tiah an chim. Amah hi ralkap pakhat thihnak kong ah a buahneh tiah ralkap pawl nih case an tuah cangmi a si.


Hla 115—Pathian Lungsaunak Ca Lawmhnak | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh American Kut Holh Amharic Holh Arab Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuukese Holh Chuvash Holh Cibemba Holh Cinyanja Holh Citonga Holh Croatia Holh Damara Dangme Holh Dayak Ngaju Denmark Holh Douala Holh Dutch Holh Edo Holh Efik Holh Esan Estonia Holh Ewe Holh Faeroese Holh Fiji Holh Finland Holh Fon Holh France Holh Fulfulde Holh (Cameroon) Ga Holh Georgia Holh Germany Holh Ghomálá’ Gokana Holh Grik Holh Guarani Holh Gun Holh Haiti Creole Holh Hausa Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Iban Holh Ibanag Iceland Holh Igbo Holh Iloko Holh Indonesia Holh Isoko Holh Italy Holh Japan Holh Javanese Kabiye Holh Kabuverdianu Kachin Holh Karen (S'gaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Medumba Holh Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Nias Holh Nigerian Pidgin Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Otomi Holh Palau Holh Pangasinan Holh Papiamento Holh (Curaçao) Persia Holh Pidgin (Cameroon) Pidgin (West Africa) Poland Holh Ponapean Holh Portugal Holh Portugal Holh (Portugal) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Tena) Rarotongan Holh Roma Holh (Masidonia) Romania Holh Romany (Macedonia) Cyrillic Ronga Runyankore Holh Russia Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Tagalog Holh Tahiti Holh Tamil Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Venda Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zapotec Holh (Isthmus) Zulu Holh\nPathian Lungsaunak Ca Lawmhnak\n1. Lianngan Jehovah, ṭhawnnak in khat,\nDinnak na duh, na hngalhter hna.\nHi vawleicung ṭhatlonak nih,\nA kan hnorsuanmi kha na hngalh.\nMi chim bangin na khul a nuar lo;\nṬhatlonak hrawhnak caan a nai cang.\nRuahchannak thar he kan in hngah,\nLunglawm tein na min kan thangṭhat.\n2. Kum thongkhat cu, Pathian hmuhnak ah,\nNikhat bantuk men lawng a si.\nPathian nipi a naih chin cang;\nTlai loin cu ni a phan lai.\nSualnak tuah kha a duh lo nain\nMisual aa ngaihchih tikah aa lawm.\n(Neh. 9:30; Luka 15:7; 2 Pet. 3:8, 9 zong zoh.)\nPathian Lungsaunak Ca Lawmhnak (Hla 115)


THAWNGPANG TTHA TAKTAK VP NIH THANTLANG A PHURH MI HNA SUNGLAWITUK – The Chinlung Post\nVice President Pu Henry Van Thio nih Thantlang khua caah a kan phurh mi thawngpang ttha taktak. A Tutan Kanram Vice President Pu Henry Van Thio Chinram , Chaklei a kan tlawn cu Thantlang khua caah cun ThawngTha tak tak Lunglomh nak ngan tak tak a kan phurh.\nA mah kan Pa, Pu Henry Van Thio he a rak kan tlawng Mi hna cu , Ramkomh fimcawn nak lei Vun Ci , Le Vun Ci Zung dang in , Deputy Minister minung 3 , Director General minung 3 , Deputy Director minung 1 le Permanent Secretary minung 2 hna an si . Lunglomh nak. 1, Thantlang khua chung Pawhte rawn ah Sak cuahmah lio mi GTHS (Government Tecnical High School) Siang inn cu a ra lai mi 2021-2022 Cacawn Kum ah On khawh ding in timh tuah lio pi a si.\nHi GTHS Siang inn hmanh kan ong rih lo Na in Vice President Pu Henry Van Thio Thawng le Fim cawn nak lei Ramkomh VunCi a si mi Dr. Myo Thein Gyi CUng ah le .A tu lio Hakha GTI Siang inn ah Principle a tuan lio mi , Dr . Tluang Za Thang , an dihlak hna Thawng in ,GTHS Siang (High School Siang inn in Diploma Siang inn ah (Government Technical and Vocational Institute (Thantlang) GTVI ,ti ah a kan pek than . Kan I lawm hringhran . GTHS Sianginn in a dih hnu ah Hin GTVI Siang inn ah hin Diploma peh khawh colh ding a si .\nPahnihnak. Thantlang Khua ah nihin tiang kan hman mi Maha Dat Aa Line (National Grid) electric Mei hi, 11 (kV) line lawng in pek kan si . Vice President Pu Henry Van Thio Zuam nak Thawng in 66 KV line pek kan si I , 2019-2020 Phaisa Kum ah hin ,66/11 (KV) 5 M (KV) Dat Khuai Zung (SubStation )cu Kyat Sing 8920 (892.000 million) dih in Thantlang khua Hlun Hauka Bung Pawng ah sak cuah mah lio a si .\n2020-2021 Phaisa Kum ah Hakha in Thantlang 66 (KV) line cu hri zam nak caah Kyat Sing 10000/- (One billon) Phaisa pek kan si . Hna Ring Myo Thar zong 2021-2022 Phaisa Kum ah National Grid (Maha Dat Aa Line 11(KV) in tuah piak an si ti zong a chim chih ).\nPathumnak. Hakha – Thantlang – Saisih Chuak lam Cung Um mi , Tipi (Kaladan tiva) Hlei Donh nak kong si . Mah hi Hlei donh ding mi hi A sau Pe (500) in Donh timh mi si . Ram Pahnih Pehtlaih nak Hleipi a si caah hin a Process hi a kal a fum ngai . A si Na in Vice President zuam nak Thawng le Hluttaw Kan Pa Pu Bawi Khing hna Zuam nak Thawng in A ra lai mi 2021-2022 Phaisa Kum ah cun Donh hram kan thok khawh lai tiah zumh nak ka ngei ko ti ah Minister of Construction ah Permanent Secretary a si mi , U Shew Lay nih a chim . Hi Hlei Donh ah hin India Cozah nih Dollars 2 million le Kawl Ram Cozah nih Dollars 1. 5 million thawh ve in Donh ding a si lai ti ah a chim .\nPalinak. Thantlang Khua Mipi nih dinti duhdim te in kan hmuh khawh nak ding caah Vice President Pu Henry Van Thio le Chin ramkulh Cozah bomh nak in Kyat 2.9 billion dih in ti lak a si I ni hin niah cun duhdim te in ti kan hmang . Ti khon nak inn (Zi Kan) Gallons 150000 a tlum mi Pakhat Cu Thantlang khua lu a San nak Bik Far Hual Bo ah sak a si i (ai lim cang ),\nGallons 100000 a tlum mi Pakhat cu (Thantlang Palek Sakhan bo )ah sak cuah mah lio a si . Cu lawng cu a Za lo a ti I , Gallons 50000 a tlum mi sak nak ding caah Kyat Sing 600 Vice President nih a kan pek than (Sizung Kam ah sak ding si ) . Tiah Ramkomh Electric lei Deputy Minister U Khin Maung Win nih TBC Hall , Mipi he ton nak a chim .\nKawlram Pumpi ca le Chinram caah ChunChun zanzan in khua a ruat peng mi , A Hlei Khun in Thantlang khua caah khua a ruat peng mi Kan Pa Vice President Pu Henry Van Thio CUng ah kan I lawm tuk . A rian tuan tti hawi le CUng zong ah kan I lawm tuk . Pathian nih umpi in lam Hruai Zungzal ko seh .By – Ram Khar


Thleidan thiam | Radio Veritas Asia\nJesuh nih an I ceihmi cu a hngalh I cucaah, “Zeicahdah changreu nan ngeih lonak kong cu nan I ceih len ko? Nan thei kho in nan hngal kho rih hrim lo maw? Cuticun maw nan lung a pin ko? Mit nan ngeih ko ttung, nan hmu kho lo maw? Hna nan ngeih ko ttung, nan thei kho lo maw?” (Mark 8: 17-18)\nHi biahal nak hi Jesuh nih a zultu hna sin ah a hal mi hna bia a si. Hruaitu ttha lo hna i hman mi “thilnu” cu midang tampi a hrawk kho tu a si. An thuh mi ruahnak siseh, an ruam kai nak siseh, hmunhma pakhat khat an duh tuk hringhran caah mi tampi zumhnak an hrawh tawn. Cu a si caah Jesuh nih hi biahal nak chungin a hnu zultu a si mi hna nih thil tthalo thilnu bantuk hna kha theih thiam in hrial khawh thiam nak hnga ding caah ralrin nak a pek hna nak zong a si.\nZumh tlak a si lo mi le mi dang lung vaivunhter kho tu “thlaici-thilnu” bantuk thil te te pawngkam ah tampi an um. Tuchan thil tuahtan ning cang hna kan zoh tik zongah Vancung Pennak konglam he a ralchanh mi thil tampi an um. Zultu hna nih Pharisees mi hna le Herod bantuk ruahnak ttha lo “thilnu”a ngeimi hna an hmuh thiam hna lo ning le an theih thiam hna lo bantukin kan nih hna zong pawngkam um hlenthiam mi hna “thilnu” kan hmu thiam tawn ve lo. Cucaah tthatnak lei panh lo in that lo nak lei tu ah hnuh lengmang kan si tawn.\nKan theih hnga ding mi cu, nawl ngeitu poh hi zumh awk tlak tak a si mi le hruaitu ttha tak an rak si dih tawn lo. Midang cungah biakhiah nak nawl le biaceihnak nawl cu kan ngei hrimhrim lo. Pathian pakhat lawng hi nawl ngeitu tak cu a si. Sihmanhsehlaw, pawngkam um tu ning le thil sining hna cungah “theih hngalh thiamnak le hmuh thiam nak ttha” kan ngeih a si ah cun Pathian duh ning lam, lam hmaan ah kan kal kho peng ko lai.\nPathian duh ning le a nawl bia hna kha ttha tein kan thieh thiam nak hnga “Kawl” zungzal in, hlen a hmang mi vawlei thil sining hna kha doh khawh i zuam zungzal hna u sih. Thil hmaan mi kawl kan thiam khawh nak hnga ding caah thil a hmaan mi “Pathian Bia” nih a kan cawnpiak mi cungah kan lungthin hahter hna hlah u sih.


Bus Cung Bakah Mi Hur Pa Nih Nungak No Cu A Hnulei In A Tuai Len (+Video) – FIAKFAIROCK\nBus Cung Bakah Mi Hur Pa Nih Nungak No Cu A Hnulei In A Tuai Len (+Video)\nHi nu zong hi a a dang deuh ah va kal i va dir ding a si ko nain a duh pah vemi ko khi a lo. A dirnak ah a dir peng ko i a cawl zong a cawl ve bak loh. Hi pa hi zoh ah hin pa der nawn a si i thisen kai fawi phun cu a si ve. Pa der nawn tete hi an thisen kai a rang i zumh ning in an rak si loh.\nA ziah cu ticun na ka tuai tiah hal i heh tiah bia el ding a si ko nain hi nu zong nih a feeling a kai ngai cang timi cu fiang tein hmuh khawh a si. A rak i hiar tuk ve tinak hna khi a lo pah.\nA tuai tthat saling liopi ah an kar lak ah nu pakhat a rak i tenh i hi pa he hmai tonh bakin a dir. Cu hnu cun hi pa cu i laklawh taktak in a ta cu ai tleih i a cawlcang ngam ti loh. A lung chung tein in a cu nu a leih theih lo cu aw tiah ai phunciar len theo ko lai dah.\nMah lungtho tein inn ka hrawh lai/ka theh lai a timi lawng hmunhma kan pek hna lai. Inn ngeilo sifak caah kan ruahmi a si i minung 30 chungah Minung 8 lawng nih kan hrawh lai an ti caah atangmi minung 22 cu zeihmanh ruahpiak a si lai lo. Hrawh a si ko lai. Hi Hakhathar kan samhmi hi Cozah nih ningcang tein committee kan ser i kan tuahmi kumkhat leng arau cangmi a si.\nPhungning lo in inn 135 a um tiah ruah a si nain Tazacuai ah an chuak lo tiah theih a si. Minung 30 chungah minung 22 nih inn kan thet kho lo an ti caah minung 8 lawng innhmun ruahpiak a si lai tiah theih a si. Hakha Khuapi samhnak ding Ekah 676 ahhin Ekah 372 chung innhmun 644 lawng samh a si rih i a tangmi 304 ekah hmun zong samh than a site lai tiah theih a si.


Kum 12 Tang Nu Ngakchia A Tlaihhremtu Hna Thih Hlanlo Thongthlak Ding In An Fehter - THE CHINLAND POST\nKum 12 Tang Nu Ngakchia A Tlaihhremtu Hna Thih Hlanlo Thongthlak Ding In An Fehter\nTCP-Kalay| 2018 December 2| Nu ngakchia kum 12 ri in a tanglei a tlaihhremtu hna cu thong kum 20 in thih hlan lo tiang thongthlak ding timi upadi, November 30 Amyotha Hluttaw upadi ahran suai mi chungah an fehter cang tiah kan theih.\nBago Hluttaw palai a si mi U Aung Thein nih biasu a chuahpi mi cu a tubantuk in Amyotha Hluttaw nih a fehter hi a si i hi dantatnak a ing mi hna cu rampi nih nawlngeihnak a ngeih mi chungah dawtnak le zaangfahnak he thonginn chuah le zeibantuk hmanh in luatnak pek lo ding zong U Aung Thein nih a chim.\nHi biatung chuahpi mi cu Amyotha Hluttaw chungah vote an lak ta hma sa i a lungtling mi (105) a duh lo tu (64) le Cia-ne mee (5) an si caah upadi ahran a suai tu hna nih hna tlaknak an ngeih hi a si.\nKum 12 si lo in kum 16 riin rak kan tah piak u tiah Yangon ramthen palai Naw Hla Hla Soe nih a chim nain kum 16 ri in aa tlak lo nak kong le kum 12 tang lawng aa tlaknak kong le a duh le duh lo tiin vote an thlak mi chung i a tei ning tein biachahnak an tuah nak kong ca thanh an chuah mi chungah aa tel.\nPrevious Tlangcung Miphun Party Hna He Hawikomh Pehtlaihnak Kan Tuah Lai; U Ko Ko Kyi\nNext ၂၀၂၀ေ႐ြးေကာက္ပြဲႀကီးအတြက္ ဟုိပါတီ၊ဒီပါတီမၾကည့္နဲ႔ အမ်ဳိးျပဳိင္သည့္ပါတီကုိသာၾကည့္ ျဖစ္ေတာ့မည္ေလာ


FIANG TEIN KAN CHIM TUAH UH, KAN BUAI DIH CANG LAI HIH – The Chinlung Post\nKhah Fiang tein kan chim tuah uh.Mipi na kan vaivuah ter dih cang lai hih.NLD he CNLD he Bia kan hal hna ka let hrimhrim uh mivial kan i fian ii Mee pek kan thiam khawh nak hnga ding ah asi.Pumpak chungkhar ca asi lo mi ram le miphun ca ah a tuan ding mi MP mee pek hi kan i palh sual ah cun kum 5 chung loh thipthep kan si hawi sual ti phan a im tuk cang hih.\nNan kan ti ning ah cun..1.NLD,Federal an kan pek hlan ii miphun party dirh cu suallam a ngei loh.Federal A KAN PEK hnu long ah miphun party cu dirh ding asi NLD mee pe rih ko uh nan kan ti. 2.CNLD Salcaan peng kan lo NLD le USDP cu Centre policy in an kal cash an MP te nih zei bia an chim kho lo Federal le miphun kong ah an cawl cang ngam lo/kho lo caah FEDERAL kan hmuh khawh nak hnga kan mah me kan pe ko cang uh nan kan ti ve.\nBiahalnak pakhatnak. Federal hi (NLD)chim ning in pek chom ding maw kan si? Biahalnak pahnihnak.Federal hi (CNLD)nan chim ning in cun Tlang cumg mi miphun party he tuan ti nak in/hal nak in hmuh ding dah asi? Fiang te in van chim uh law mipi nih Mee pek ding ka fiang pup ko lai hih..Development tuktak ah a busi mi MP cu kan duh ti hna loh hi mipi nih.Ram le Miphun luat nak di g ca a tuan mi long bochan in dirpi kan in duh hna. JFT\nRelchih.CNLD Pawl Mah Hi Mipi Sinah Kan Thanh Ngam Tuah U,Nan Tuah Ve Lai Maw?Laimi(Chin)Kan MP Pawl Nih Khin Milem A Bia Mi Hmai Ah Kun Lo In AN Um Kho Lo Maw?Biak A Herh Ahcun Khrih zumhnak Kaltak In Hlawhhlang In MP Hmanh Tuan Ding A Si ttung Lo Ziah Judah mi hna nih an rak biakmi,Israel Pathian le a tu Laimi khrihfa kan Pathian hi aikhat hnga lo maw?Bible hi rel chih tuah hna usih.\nHi kong ah hin kan in leh awk a herh in kan hngal lo; a alh thluahmah mi meiphu chungin kan biak mi Pathian nih a kan khamh khawh ahcun a kan khamh ko lai, a kan khamh lo hmanh ah na Pathian cu kan bia hlei lai lo i na phun mi milem hmai zong ah cun kan kun lai lo, ti kha bawipa nih hngalh ko” (Daniel 3:17-18).\nSui in sermi Milem hmai ah Siangpahrang nih nan kun lai i nan biak dih lai tiah nawl a chuah nain Judah tlangval 3 cu an kun duh hlei lo. Moses nawlbia “ Keimah hlei in Pathian dang nan bia lai lo timi kha fek tein an i tlaih (Exo. 20:1-12) .Jesuh nih ”Bawipa na Pathian cu na lungthin dihlak le na ruahnak dihlak le na nunnak dihlak in na dawt lai” (Matt 22:37) tiah a kan ti.\nSihmanhselaw nihin zumtu piangthar tampi hna cu Jesuh Khrih nakin kan duh deuhmi le kan tlaihchan deuhmi le kan dawt deuhmi thil a tam tuk hringhran ko cang. Cun Pathian nih ‘Keimah hlei in pathian dang zeihmanh nan bia lai lo’ (Ex 20:3) tiah a ti nain zumtu tampi cu thing le lung bia in, muslim le Buddhist biaknak ah kan i thleng lo nain Jesuh Khrih nakin kan biak deuhmi, kan thangṭhat deuhmi le kan bawi ah kan i sermi deuhmi thil a tam tuk cang. (1Peter 2:19) ahcun ‘minung hi a teitu poah sal a si ko’ tiah a ti bantukin sal bantuk i a kan sertu le a kan cantertu kan bawi an rak tam ngaingai ko hna.\nMicheu cu zu le kuak sal hnaah kan tla i, micheu cu chawva le tangka sal hna ah kan tla. Micheu nu nungak tlangval le lovesong sal hna ah kan tla i, micheu cu facebook le media sal hna ah kan tla cang. Cuticun a phunphun sal ah kan tla i, bawi phunphun kan i ngeih cang hna.Mah hihi zumtu piangthar/a hrinthar cangmi hna, Jesuh nih zeitindah a kan ti? atu Pathian bia hi rak rel ṭhan law, Pathian auhnak aw hi ṭha tein rak ngai ṭhan ve tuah!\nNa lung a sau, keimah ruangah harnak na in i na lung a dong lo. Sihmanhsehlaw ka lung na si lonak a um: cucu hmasa i na rak ka dawt bantuk khan na ka daw ti lo. Zeitluk niam i na tlak cang kha philh hlah. Na sualnak kha mertak hna law hmasa i na rak tuah tawnmi kha tuah ṭhan hna. Na sualnak kha na mertak hna lo ahcun, ka ra lai i na mei vannak kha a umnak hmun in ka ṭhial lai.(Biathlam 2:3-5).\nMahbantuk in milem a bia mi phungki hmaiah kun thengmang a herh ahcun,ziah kan mifim le zumhnak in kan pa le hna nih mah hihi an doh kho lo maw?sinak cudah an duhtuk?CNLD pawl teh Chin ram ah cozahnak tlai sual ulaw NLD pawl bantuk khin milem pathian hmaiah nan kun ve hawi lai maw?mah hi nihin ah kan miphun theih te ah kan let tuah uh,nan tuah ve ding ahcun vote bak lo nan hau lai khah. TDT


Chinram Kaimi Ralhrang Hruh Sii An Pek Hna - chinland media\nApril 1, 2022 admin Chin News 0\nAtang ah Laica in ka tial.\nSAC terrorist helicopter crashed at Hakha. So much casualties from SAC terorist soldiers in Chinland these days that they have to put the death bodies in houses and burnt the house to eliminate the trace. SAC terrorists are so afraid of CNA and CDF joint forces that they have to be drug up every night and those who refuse to take the drug by mouth are injected by force according to the latest defector.\nSAC ralhrang hi a thi mi an tam ngaingai. Nai tan Falam in Hakha kar ah 72 an thi (atang comment ah Falam le Hakha kar i ralhrang athimi kha 81 an si tiah thawng fiang kan theih an ti) i tampi hma an pu. Nawitlang ah khan 18 hma an pu. Cun tutan i Hakha in Kankaw lam i a kal cuah mah mi hna hi a thi mi an tam ngai. An ivui cawk lo caah an ruak kha inchung ah an pon hna i in kha mei in an duah. Lampi i in kan duah tawn mi khi ruak kan ifim tawn mi asi e tiah ahnu bik a rak zam mi ralhrang senthum pa nih aphuan.\nKawl ralhrang nih CNA le CDF kha an ttih tuk hna caah zan ih lai ah sitlang aihre mi tlang thum le si arang mi tlang hnih an dinh hna. Cu si din a duh lo mi cu an tlaih chih hna i an ban ah an chunh hna. Cu si an din ah cun kan mit zong a ku ti lo. kan thil phurh mi zong zei tluk a rih zong ah a rit le a zan kan thei ti lo tiah a hnubik a rak zam mi kawl ralhrang nih a chim.\nRalkap drug sithalo pek hi War Crime asi. An moral hi a rawk cikcek tinak asi. Lungfim bu in ral an do ngam, leng an chuak ngam tilo.\nHelicopter hi akal tawnnak lam in an kan bawh i kan him lai lo tiah an ruah caah a kal tawn lo nak in a hrial tik ah thli a kal ning hoih lo in ttum ai tim i atla mi asi ti asi. CNA le CDF, CJDC pasaltha nusaltha pawl upatnak he. Salai Bawi Lian Mang\nNihin Russia Dirhmun Le Chernobhyl Nuclear Plant A Chuahtaknak


Sabbath Ni – Van Arfi Bangin Ceu\nMary, Mary, zahan zaan cu kai hngilh kho bak lo! Nangteh nai hngilh kho ve maw? Kan Bawipa Jesuh kong ka ruah ah ka celh bak lo, ka mang maw si zei hme? A thlan zoh ka va duh tuk e, Biakinn kal hlan ah a thlan va zoh ta usih ca? Ka dua, nizaan ah hme Rom ralkap vialte nih a thlan an congh pet kha, cu fawn lo ah, nihin cu Sabath ni si le kan phung nih a duh lo cu, kan kal ahcun an kan thah colh ve lai tlangbawi upa hna le kan miphun hawi hna nih. Thaizing zingka te tu ah kan kal te lai, tuchun cu Biakinn ah kal in, Pathian bia va ngaih nak le thlacamnak in kan caan va hmang ko usih. Khah, rawl hna van ei, van i tim law ka van in sawm pah lai.\nAw… Phungbia cawnpiak tu saya hna nih, tuchun biakinn ah zeikong ko dah an cawnpiak hna hnga ka ti. Biakinn chung ah zeikong ko dah pakhat le pakhat an i ruah hna hnga ka ti. “Ni zaan i kan thah mi Jesuh kha, Ni thum hnu ah ka tho tthan lai ti le a tho tthan hnga maw?” tiah pakhat le pakhat bia an i hal len men lai. Phungbia cawnpiak tu saya hna nih, “Kanmah cawnpiaknak hlei in midang cawnpiaknak kha pakhat hmanh va zum hlah u” tiah an cawnpiak len men hna lai.\nAw… “Sabbath ni kha philh hlah u, Bawipa caah va hmang u” a ti tu hna an Bawipa cu an philh ruangmaang mu. Sabbath a simi an Bawipa lawnglawng ah dinhnak taktak hmuhkhawh a simi kha philh riangmaang in, anmah tuahsernak khan dinh an i tim mu. Bawipa thil ti khawhnak le tuahsernak ah i din loin, anmah tuarsernak le thil ti khawhnak ah dinhnak kha an kawl, sihmanhsehlaw cu an kawl mi le an tuahsermi ahcun dinhnak taktak kha an hmu lo mu. An thinlung cu thlan khur bang a thu i, ruahnak fih nung hi an nung. Minung hmai ahkhan thangtthat an duh i, an lenglei cu nal zuar in an tuah, sihmanhsehlaw an chung lei cu a thu tuk cang i, lak awk a tlak ti loh.\nA thutnak, a muihnak, mi zei taktak hmanh nih um an duhlonak hmun, kanmah kan umnak ding hmun a simi thlankhuar ah Bawipa Jesuh cu kanmah can-ai thihnak a tuar ko. Zeitluk indah a tuar hnga. Zungzal amah he dongcat loin a um tti mi, Pa le Thiang Thlarau he i tthen cu a har ko lai. A celh hrim lai loh mu. Pathian tel loin minute pakhat um cu zeitluk in a har hnga… L Khrih ah u le nau hna, nangmah le keimah, zungzal Pa le Fapa le Thiang Thlarau he zungzal hmunkhat kan umkhawhnak ding hrangah a tuar mi a si.\nBawipa Jesuh, nangmah cu kai dinhnak Sabbath na si caah kai lawm tuk..\nNi Nga Nak Jerusalem Khua Ah…


PDF Nih Ralhraang Motor Bomb In An Puah Than, Pa 10 Hrawng An Thi – Buanchukcho\nTuni August ni 20, kum 2021 zanlei suimilam 2:00PM hrawngah khan Sagaing ramtthen, Pale peng ah Min Aung Hlaing ralhraang pawl motor cu Pale-Gangaw motor lam cung, Pinnpin timi lam kuaih zawn ah PDF nih mine bomb in an puah hna i ralhraang 10 hrawng an thi tiah Pale PDF hna sin in thawngpaang theih a si.\nZanlei suimilam pahnih hrawngah khan Pale PDF nih ralhraang motor bomb in an puah, ralhraang pawl nih an hawi le thimi ruak pawl cu a rannak in an rak laak colh hna, ruak zei zat set an si cu theih si lo, Pale PDF ralkap lei tu in cun a thimi le hliamhma pumi ho hmanh an um lo.\nNizan August ni 19 zongah khan Gangaw le Kalaymyo kar ah Min Aung Hlaing ralhraang pawl phur tu motor pahnih cu Yaw Defense Force (YDF) hna nih mine bomb in an phomh hna i ralhraang 20 hrawng an rak thi cang.\nMin Aung Hlaing le a ralhraang pawl sunghnak ni le caan a nai cuahmah cang, an mah lawng si loin an dirhmi piosawtthi phu hna le an khanhmi khuabawi pawl zong PDF lei nih an fimtawl thluahmah hna ruangah cheukhat khuabawi pawl cu an chungkhar hna he an zaam.\nChin Miphun Cu Kan Sifaak Nain Minung Lungput Bak Neimi Kan Si\nChin miphun paoh hi kan dihlak in zumhtlaak (titsa nei) kan si dih lo nain Chin miphun paoh nih midang sin ah fawi tein biakamnak kan tuah lo, kan Lai phungthluk ah “ka bia kam le ka tlah ttawn” ti si bantuk in biakamak kan tuah cangmi cu kan nunnak pek tiang in kan upat.\nChin miphun paoh kan fel dih lo nain Chin miphun cu 100% in minung lungput a neimi le a langhtermi kan si, Chin miphun paoh kan rum dih lo nian mi cung ah dawtnak le zaangfahnak lei ah cun kan si a faak lem lo (Chin ramkulh chungah kutdok kan um lo), a rummi hna zong nih chaw le va nak in a daimi le a nuammi nun khuasak an duh deuh.\nChin miphun paoh ca kan thiam dih lo nain Chin miphun cu midang cungah dawtnak le zaangfahnak lungput a neimi kan si, kan holhka a hraang nain a chung lei ah a thlum, Chin miphun paoh nih Salai le Mai timi an hmang dih lo nain Salai le Mai timi nih hin Chin miphun nu le pa kan sinak a thleidan ter.\nChin miphun paoh tlaangcung theng ah kan um dih lo nain Chokhleipaar a tlaihchan tu lawng te kan si, Chin miphun paoh kan i uah lo nain Chin miphun cu ningzah kan thei tuk, Chin miphun cu ramhlak ah khuasa kan si nain ramhlak upadi kan hmang lo.\nChin miphun paoh nih biaknak kan i hruhpi lo nain a hlaan lio tein kan Chin miphun hruaitu hna nih zei bantuk biaknak upa maw hruaitu hmanh an that bal hna lo, Chin ram chungah mah le duhmi biaknak cio zalong tein biak khawh a si, Chin miphun cu mi nehsawhnak lungput kan nei lo nain a kan nehsawh tu a zohsawh mi kan si ve lo.\nChin miphun nih a ho ram hmanh kan cuh hna lo nain kan ram a kan cuh tu cu zei bantuk minung an si zongah ttihnak a pel te hmanh nei loin a do ngam tu kan si, Chin miphun cu ca kan thiam lo, kan si a faak nain vawlei cung ram kip ah Chin miphun kan phan kho ve dih cang, mah hi Chin miphun hna kan kong tlawmpaal te kan vun langhtermi si.\nCredit – Za Biak Nawl


Malaysia ah vantawng in COVID-19 a karh | The Chin Express\nMalaysia ah vantawng in COVID-19 a karh\nNizaan Ningani ni 1 chung te ah COVID-19 zawtnak ngei 27,808 bak an hmuh hna. Tihni zong kha 26,701 bak an hmuh hoi hna.\nMah he cun, COVID-19 pulrai aa thokka in atutiang ah Malaysia ah zawtnak ngei hmuhmi dihlak hi ting 30 leng (3.17 million) an si cang. Nain an dihlak dengmang (2.9 million) an dam cang.\nNizaan ah zawtnak ngei 27,808 an hmuhmi hna hi pulrai aa thokka in atutiang ah ni 1 chungah mizaw tambik 2nk an hmuh ni asi. Nithumni kha ni 1 chungah mizaw tambik an hmuh ni asi i 27,831 bak an hmuh hna.\nNizaan ah COVID-19 in minung 36 bak an thi. 1 cu a ruak in sizung ah an hung phakpi. Malaysia ah COVID-19 in a thimi dihlak 32,276 an si cang.\nNizaan ah zawtnak ngei 27,808 an hmuhmi hna lakah;\n27,689 cu ram chungah zawtnak aa lakmi an si\n119 cu ramdang ah zawtnak aa lakmi (ramdang in Malaysia ah a hung lutmi) an si.\nVanchiat lei vanṭhat ah, nizaan ah zawtnak ngei 27,808 an hmuhmi hna cu an dihlak dengmang (99.63%) hi fak in an zaw lo. An pum chungah COVID-19 rungrul an hmuhmi te lawng si i zeitin hmanh an um lo. Minung 103 lawng hi sizung piah hau tiangin a zawmi cu an si.\nAtu hi sizung i mizaw zual thlopnak khaan (ICU) ah COVID-19 mizaw 235 an um lio asi. 132 cu thawpeknak seh an bunh hna.\nNgandamnak Vuanci Zung i director-general Dr. Abdullah nih, “Atutiang ahcun cozah sizung pawl ah COVID-19 mizaw ca he mizaw dang ca he ihkhun a lawngmi tampi rih ko. Cun, hiti ningin a karh peng sual i ihkhun an khah dih zongah cutin kan cawlcang lai tiin state vialte redi in an um dih ko,” tiah a chim.\nTuni ah mizaw hmuhmi zat cu thaizing 10am ah an thanhte lai.\nHmasa thawngpangTang lam in Malaysia a ra Kawlrammi 19 an tlaih hna\nHnu thawngpangUS President Biden: Russia President Putin nih Ukraine tuk dingin bia a khiah cang


The Hakha Post : Aa-mah-khan insurance kong biaruah kan in duh ko hih. Thawngpi : Si maw, aa-mah-khan kong hi a dikthliar chim awk a har le hngalh tawk chim khawh kaa zuam lai cu. – Hakha Cherry\nThe Hakha Post : Aa-mah-khan insurance kong biaruah kan in duh ko hih. Thawngpi : Si maw, aa-mah-khan kong hi a dikthliar chim awk a har le hngalh tawk chim khawh kaa zuam lai cu.\nPost : Tahchunhnak in la ko ning law mawt’aw/saikal denkhawn hna a chuah i hliam a tong mi asiloah a thi mi an um cun aa-mah-khan an chiah man liamh a si timi hi zei bantuk dah a si?\nTP : Third Party Insurance timi midang va khawnden sualnak i a chuakmi kong ah 1-7-1976 thok in cet bunhmi khalhmi mawt’aw/saikal tbk. poh Third Party Insurance chiahter a si. Cet bunhmi khalhmi pakhatkhat ruangah ruah lo thihnak, hliamnak, thilri rawhralnak a chuah tikah khalhmi cet ngeitu nih liamh loin Myanmar Insurance nih t’uanvo a rak laak. Cu an rak sermi phung cu 1-8-2016 ah Premium insurance chiahmi le tem-innak liamhmi man zong an rak remh.\nPost : Cu an remhmi kong ah zei bantuk dah a um hnga?TP : Kan chim cang bang khan mawt’aw/saikal (cet bunhmi poh) laisin a ngei poh cu Third Party Insurance (mi dang fahter asiloah a thilri hrawhpiak sual ah tuahmi aa-mah-khan) timi chiah hrimhrim a si. Cu ti a chiami poh mawt’aw/saikal canghsual an ton tikah thihnak maw, hliamnak maw, thilri rawhralnak maw a chuah a si ahcun Cozah lei (Myanmar Insurance) nih liamh a si. A thimi ca sing 10, hliam a tuarmi ca a tam bik sing 8 tiang le thilri a rawkmi ca sing 5 liamh a si.\nPost : Mah cucu temh-innak a tong mi ahopoh hal khawh tinak maw? TP : Si, hal khawh a si. A haltu ding hodah an si timi zong a um chih.\nPost : Van kan fianh law kan duh ko.\nTP : Temh-innak kong a hal khotu hna cu (1) A thi mi kha chungkhar dirh cang mi a si ahcun phungpil a nupi asiloah a va (pasal) (2) Nupi asiloah va a um lo ahcun faale hna (3) Nupi asiloah va, faale an um lo ahcun nulepa (4) Nupi asiloah va, faale, nulepa an um lo ahcun chuahpi unau (5) Nupi asiloah va, faale, nulepa, chuahpi unau pawl an um lo ahcun aa naihniam bik chungkhat an si lai.\nCun (6) A thi mi kha chungkhar a dirh rih lo mi a si ahcun a thi mi nulepa (7) Nulepa an um lo ahcun chuahpi unau (8) Nulepa, chuahpi unau hna an um lo ahcun aa naihniam bik chungkhat an si lai. A cunglei hi a thi mi chungkhar a dirh maw, dirh lo timi hrambunh in aho nih dah an hal khawh tikha a langhtermi a si.\nPost : Cun temh-in man hal khawh lo dirhmun ti bantuk hna a um ve maw?\nTP : A um ve ee. Saikal cit lonak hmun an timi ah saikal aa cit i thihnak, hliamnak a ton ahcun hal khawh a si lo. Rikhiahmi Driving Laisin ngei loin asiloah laisin a dih cangmi asiloah rikhiahmi a tlinh lomi laisin hmang in a khalhmi a si ahcun hal khawh a si fawn lo.\nRikhiahmi timi cu saikal khalhnak laisin in mawt’aw khalh ti bantuk.Saikal kha mi pa 2 leng a phirh i canghsual a chuah tik ah saikal khaltu a thih, hliam a ton zong ah hal khawh a si lo. Mawt’aw/saikal laisin ngei loin khalh lio i a chuakmi canghsualnak ah a khaltu a thi, hliam a ton tikah hal khawh a si lo. Namber a ngei lomi saikal, namber bunhmi laisin ngei lo saikal, namber ngei lomi mawt’aw, namber bunhmi laisin ngei lo mawt’aw le laisin a dih cang mi mawt’aw pawl kha mah nih khalh lio ah thih asiloah hliamhma ngah tipawl zong ah hal khawh a si lo.\nPost : Temh-in man hal duh va si selaw zei bantuk dah a herh hnga?TP : Aa-mah-khan zung nih man loin an pekmi soknak ca pin ah (a) a thi timi hngalhpinak ca, (b) a haltu Hmatpungtin le a thi mi aa telnak Innthawng cazin, (c) cangsualnak a tong mi mawt’aw Premium cauk (aa-mah-khan cauk) le Driver a si ahcun rikhiah a tling mi Driving Laisin, (d) Sang hnatlakpinak, pawl a herh.\nHihi a thi mi ca a si lai. Cun hliam a tongmi ca cun (a) Sizung cauk (b) A haltu Hmatpungtin, (c) Kum 18 a tling rih lomi ca halmi a si ahcun nulepa nih halpiak khawh a si i sang hnatlaknak ca a herh lai. A cunglei catlap tling tein ser hnu ah Aa-mah-khan zung ah hal ding a si hnga.Post : Lungsau in na kan ruah i kan I lawm ee.TP : Kei zong kaa lawm ee.Credit-Salai Thawngpi\nA mak.Thi dengin a rak ka helh i ka duh lo,ka huat ning hi,a mak.


KHAH, MALAY AH PHUNGNING LOIN RIAN ATTUANMI CAAH THAWNGTTHA – The Chinlung Post\nDecember 6, 2020 admin Chin 0\nPhungning loin Malaysia ah rianttuanmi hna caah thawngpang ttha ngaingai si cang. Hi konghe pehtlaiin kan hnu thlah ah khan Immigration Department hna nih phungning loin ramchungah rian atttuanmi caah tiah program arak ser. Cu a rak sermi cu tutan ah thanhnak an vun tuah tthan. Immigration lutlai nih nizan ah thanhnak a tuahmi cu atanglei bantukin asi.\nProcessing fee ah RM 125 cun visa caah RM 5 in RM 20 tiang hrawng asi lai. Hi program recalibration plan ah hin phungning loin ramchung a ummi zong sihna seh, passport aa tleihmi an si ahcun phungning loin an um man ah RM 500 le vanlong ticket i put i, immigration zungah kal ding asi. Hi program hi ramdang tanzung 15 he thatein an ceihkhan cangmi zong asi ti asi. Tutan an tuahmi hi June 30, 2021 tiang lawng asi lai. Source. The Star. DDM


Rocket Hriamnam Kah Nak In Kawl Cozah Ralkap Minung Pathum Bak An Thi I An Tilawng A Rawk Dih — Salai Ephraim Thawngpang\nSalai Ephraim June 24, 2019\nKawl cozah ralkap nih an i citmi tilawng cu Sittway, Rakhine State chung i ti cung an kal cuahmah lio bak ah AA hriam tlai pawl hna nih rocket bak in an rak kah hna ruangah hmun rawl in kawl ralkap minung pathum hna cu an thi tiah Myanmar Chief of the Defense Services nih an chim.AA hriamnam tlai pawl hna nih hin kawl cozah ralkap pawl hna cu an rak bawh cia hna ruangah a tu bantuk in an kah khawh mi hna hi a si tiah an chim.\nRakhine khuapi a si mi Sittway khuapi chungah hin hmun dangdang in AA hriam tlai pawl hna nih kawl cozah ralkap cu an bawh hna i,a kawl cozah ralkap um kal nak kip ah an bawh hna.cun, AA pawl hna sin ah a cozah ralkap um kal nak ding konghe pehtlai in a thli in thawngpang a petu hna le a theihtertu/a bawmchantu hna um dawh an si tiah an chim fawn.\nCun AA hriam tlai pawl hna nih a tu tan ah kawl cozah ralkap minung pathum an kah hna hi kawlram lei suimulam in zinglei 3:45 tluk hrawng a si lai tiah an chim.cun kawl ralkap pawl hna nih an i citmi tilawng cu a hnung lei zong a bauh dih tiah an chim.cun kawl cozah nih hi thawngpang an theih bak in Sittway khuapi chungah chek hlat nak an vun tuah tik ah AA hriamnam bettery pahnih hmang in rocket an khah nak (typee63) pahnih bak AA hriam tlai pawl hna ta an tleih tik ah an chim.\nHi thil konghe pehtlai in kawl cozah nih AA cungah zei dah a tuah lai ti cu biafiang a um rih lo,a mah belte Sittway khuapi chung belte ah cun a cozah ralkap pawl hna tampi an kalter hna tiah an chim.\nTagged Rocket Hriamnam Kah Nak In Kawl Cozah Ralkap Minung Pathum Bak An Thi I An Tilawng A Rawk Dih\nAmerican Cozah A Tuarti Loh Iran Ram Biatak Tein Biaraltu In Tuk Dingah Biachahnak A Tuah Cang →\n← UN Human Right Nih Venezuela Cozah Cu Thong Na Thlami Vialte Hna Hi A Ran Nak In Na Chuak Hna Lai


“Wah Toh” Kan Timi “Sammo Hung” A Tuanbia Tawi – FIAKFAIROCK\n“Wah Toh” Kan Timi “Sammo Hung” A Tuanbia Tawi\nJakie Chan hawipa Wah Toh kan ti lengmangmi Sammo Hung(Hung bo, ti zong in an auh) hi 1952 kum January 7 ah a rak chuak i a nu le a pa hi lem cang pawl nih an i hruk-eih dingmi hnipuan a ser piaktu an si. Cu caah Sammo hi a pi le pu sin ah a um deuh. A pi hi lem cang kuat thiam Chi Tsi-ang a si i a pu hi movie director Hung Chung-ho a si.\nKum 9 a si ah Peking Opera School(kuat cawngnak sianginn) ah an rak kaiter i Jackie Chan he an rak i tong. Cun hawikom ttha an si len i hngakchia lemcang an rak ttuan tti. Kum 14 a si ah lemcang pawl a bawmtu a ttuan pah in sianginn a kai. A hmuh phaisa in a sianginn kai a hawile pawl cu changreu a cawk piak tawn hna. A sianginn kai tti pawl nih unau bantuk in an rak zohmi le an rak komhmi a si. Kum 16 a siah ai khawng sual i ihkhun cungah tho kho loin thla tampi a rak kuah.\nMah cu thawk cu a thau thluahmah i a dam hnu zongah mi thau ah ai cang. Sinain a thaumi kha style pakhat bantuk in ai chia i lemcang a ttuan tthiam tthiam. 1988 kum ah Painted Faces timi movie ah a hmasa bik actor a ttuan i sianginn a rak kai lio ah harnak a rak tongmi kong cu a rak langhter. A tu cu kum 67 a si cang i a caan caan te lawngah movie ah ai tel cang.


President Trump A Soisel Ngamtu Laimi Hna Sin Biacah!\nCHICAGO, ILLINOIS - AUGUST 12: Chicago Police park across the Chicago River from Trump Tower as the city continues increased security measures which include raising the bridges across the river to to control access into downtown after widespread looting broke out early Monday in the city on August 12, 2020 in Chicago, Illinois. City officials say they will continue raise the bridges and take other measures to control access to and from downtown in the evening at least through the weekend. (Photo by Scott Olson/Getty Images)\nCHICAGO, ILLINOIS – AUGUST 12: Chicago Police park across the Chicago River from Trump Tower as the city continues increased security measures which include raising the bridges across the river to to control access into downtown after widespread looting broke out early Monday in the city on August 12, 2020 in Chicago, Illinois. City officials say they will continue raise the bridges and take other measures to control access to and from downtown in the evening at least through the weekend. (Photo by Scott Olson/Getty Images)\nA cawnnak kong si seh, Milar lei in laksawng a lakmi viate hna zong a herh le a hnu ah kan rak peh than te lai! Laimi cheu khat nih Trump kan tining kan luan tuk caah tawitein ka van langhter ve!! Crd: Cunga\nTrump Ralthatnak le Thildik a kalmi pi theih awk :- President Trump bantuk In midik hi, an har cang lai! Zei ca tiah a dik tuk ruangah A dik lo ningin rian atuanmi cu a phuah colh hngap ko hna! Hi thil pawl a tuahmi hi, a mah a dik caah raltha taktak in a tuah ngammi pasal tha taktak a si.


Breaking News; Kan Kap Hlah U, Kan Kap Hlah U, Cei Cikcek Hna Seh! – The Cherry Par\nBreaking News; Kan Kap Hlah U, Kan Kap Hlah U, Cei Cikcek Hna Seh!\nKan kap hlah u, tiah loudspeaker in an au nain an kah thiam hna\nOctober 15| Mindat le Matupi kar lam rawk mi remh ah a kal mi SAC ralkap cu nihin 12:00 PM hrawng ah an kah thiamthiam hna, tiah kan theih. An kah hna nak hi Lemro tiva pawng ah a si i nizaan October 14 khan Matupi in Mindat lei ah kal aa thawh mi an si, tiah khuami nih an chim.\nHi kong ah SAC ralkap pawl nih October 12 zaan ah, “Matupi le Mindat kar lam a cim mi kan remh lai. Lamsuul umkalnak tha seh tiin remh kan i tim. Cucaah, nan kan kah lo ahcun kan in kap ve hna lai lo i khuate pawl zong ah khuami harnak kan pe hna lai lo. Kan kap hlah ulaw,” tiah loudspeaker in an au tiah Matupi khuami nih an chim.\nAtu hi Lemro tiva pawng Chanpian khuathar hrawng ah hriam ngan he meithal he a thawng theih thluahmah a si, tiah kan theih.\nKan kah khawhnak hna lam um ahcun kah ding hen ta. A umlo ahcun zeiti țha. Kawl ralkaap bia le ngian cu theih viar si ko cang hen cu. Bawipa tu nih kan miphun ralkap veng ko hna seh. “kan Kap hlah uh tiah Loudspeakers in an Au nain an kah thiam hna”, tiah thawng na kan zamhnak in,\nMindat le Matupi kar ah Sachia pawl an Au khuan caah kan Chin ralkap (CDF)nih an kah hna i mah zat cu an thi kan mah lei hma apu mi an um lo… ti man tuk in thawng kan zamh uh law atha lai… tu lio ah cun kan media pawl nan biapi bak hih!\nSAC ralhrang lam rawk mi remh ah a kal minih kan kap hlah u an ti nain an kah thiamthiam ti cu ralhrang a tanh mi pei nan lawh cu an mah nih kan kap hlah u an titi mi hi laimi nih chim duh tuk ding a si lo an thluak in an kan tongh ti kan theih paoh ahcun a za achim zong chim hau lo i a ruah zong ruah ahau lo.\nMandalay Ramthen ah Zero Phu nih Council ralhraang 12 nak tlawm lo an thah hna. Mandalay ramthen Nua Htoo Kyi peng Suphyukung khua sianginn ah umhmun a khuar mi Council ralkap cu Oct. 14 zaan suimilam 10:40 hrawngah luhhnawh in kan kah hna tiah Zero(ပြောက်ကျား)phu nih an thanh.\nMeithal ngan meithl hme he luhhnawh in an kah hna. Council ralkap a tlawm bik 12 an thi i hliamtuar zong an um tiah kan theih. Khuami pakhat nih “khua chung sianginn in Bomb puah thawng kan theih, cun meithal thawng zong kan theih. Hliam tuar an um le um lo kan hngal lo. Cuka ah cun Council ralkap 20 hrawng lawng an um. Zinglei suimilam pahnih hrawng in khualu bo ah Council ralkap nih meithal an puah thawng kan theih” tiah a chim.\nRalkap an umnak ah meithal ngan kan puah i Ralkap lei in lehrulnak a um lo, minutes 15 hrawng pehtlai in kan kah hna hnu ah kanmah lei hliamtuar um lo tein kan kir than tiah Zero phu nih an chim. Tuni zinglei ah Nua Htoo Kyi lei in Motor panga Suphyukung khua lei ah an ra ti thawmpang ruang ah khuami cheukhat an zaam tiah kan theih.\nAmarahpurah peng Sataw khua zong ah Oct.14 zaanlei sml 5:00 hrawng ah Council ralkap thawng petu pa pakhat meithal in an kah. Kum 40 hrawng a si mi Ko Myo cu a innhmai a thut lio ah cycle pakhat in minung pahnih nih meithal in voili an kah i hliam hma he siizung ah an kalpi tiah kan theih. Credit: DVB, The Hakha Post, The Hakha Times\n← Breaking News; US Nih A Hun Nam Chih Cang Ko Hih!\nZualko; Chin Miphun Mah le Mah I Thahnak A Chuak A Poi Taktak! →


July 2012 – Chin Community in Norway\nA cung hmanthlak Norway ram ah minung a bubu in a thattu Breivik a sualnak bia an ceihpiak lioah bia ceihtu bawi (Sihni) minung panga lakah sihni bawipa pakhat cu\nSuu Kyi debuterte i nasjonalforsamlingen\nOpposisjonsleder Aung San Suu Kyi tok for første gang plass i Myanmars nasjonalforsamling mandag. – Jeg vil gjøre mitt beste for landet, sa Suu Kyi da hun ankom nasjonalforsamlingen for\nPupa Minthang Raltha Hna Lennak Lairam\nDear, Miphun hawile hna Dam in nan um cio dih hna maw? Nan umnak hmun le nan khuasaknak cioah Bawipa nih thluachuahnak in pe ko hna seh. A tanglei cathluan\nAv, Einar Fjellvik, FriFagbevegelse.no Bakgrunnen for advarselen er uttalelser fra EUs utenrikskommissær Catherine Ashton og handelskommissær Karel de Gucht. Begge har tatt til orde for at Myanmar raskt må få tilbake sin\n46 fanger løslates i Myanmar\n46 innsatte slippes fri i Myanmar. Løslatelsen skal styrke nasjonal forsoning, ifølge myndighetene. Den statskontrollerte avisen New Light of Myanmar opplyser at 37 menn og 9 kvinner skal løslates fra\nCu hnuah Falam khua No. (2 ) High Shool sianginn thingkung cinnak hmun ah a kal ṭhan i, saya/sayama hna le sianghngakchia hna nih thingkung an cin lio kha a


Dr.Andrew Ngun Cung Lian Hi Chinmi Phun Caah VP Henry Van Thio Ban Tuk In Pathian Nih A Cawisan - TIMES OF CHIN NEWS\nDr.Andrew Ngun Cung Lian Hi Chinmi Phun Caah VP Henry Van Thio Ban Tuk In Pathian Nih A Cawisan\nPosted By: thawngthawng March 2, 2021\n1,VP Pu Henry Van Țhio hi Kawl lakah i fonh le Kawl hna chungah lut in,caan saupi Kawl ralkap rian arak țuan hnu ah,Pathian nih tainak a pek i,atu bantuk in Chinmi phun caah sinak sangah Pathian nih a chiah. 2,Dr.Andrew Ngun Cung Lian zonghi Pathian nih,Chinmi phun caah VP Pu Henry Van Țhio bantuk in Chinmi phun caah a cawisan khawh vemi dakaw asi cu,Thla tu fak piin campiak ko hna usih.\nKawl kan taikhawhnak hna dingah cun,an Ca le an Holh kan cawn i kan thiam pinah an lakah,an mah chungah kan luh i,kan i fonh ve pei a herh cu ahcun Min Aung Hlaing cu va um rih seh,Dr.Andrew Ngun Cung Lian hi fak tuk in le zoh dawh loin kan ti langmang awk asi lo.\nDr.Andrew Ngun Cung Lian hi,Chinmi phun asi le Khrihfa asi hi ai philh lai ka zum lo. Keimah zeithei lo,kum chiarte Țio ralah bara co in ai cawmmi le Thantlang,Hakha hmanh a phan bal lomi,Keimah hmanh pei Pathian nih a ramthumnak ah aka chiah ko cu.A cawngmi,a fimmi,a theimi Dr.Andrew Ngun Cung Lian te chinchin cu Pathian nih fawituk in Chinmi phun caah sinak sangah a chiah khawh hna cu. Kawi Tling. By Kawi Tling Hnialum


Min Ko Naing Kongah Salai Bawi Lian Mang -\nMin Ko Naing Kongah Salai Bawi Lian Mang\nApril 17, 2021 hleicung@gmail.com Leave a comment\nBy-Salai Bawi Lian Mang: Diehard revolutionary. The real inspiration behind the screen.1988 in kum 20 renglo hnu 2013 ah Rangoon ka phan tthan. Kalung chung in ka sia aherh mi cu Min Ko Naing va chonh kha asi. Zeidang silo in thong ah sautuk a tla mi asi pin ah ramkip ah thong in a mah le political prinoner pawl chuahnak kong cu kai chimrel sek ve lengmang mi asi tik ah a dam hnga maw ti ka sia a herh.\nKa hawi ttha Pa Hre ( Salai Mang Hre Lian) kha nang rak ka bawm tuah ca tiah bawmh ka hal. Pa Hre hi a connection a ttha. Pa Hre nih cun nungak nute pakhat a vun chuahpi I mah nute nih cun Min Ko Naing he tonnak cu a tawlrel lai a ti. Kan va leng I Min Ko Naing lawng silo in Ko Ko Kyi zong a rak um. Kha lio kha Thein Sein Cozah kai ka. Gen. Aung Min te pawl an lar saling cu si kaw an nih Min Ko Naing te kha daite in an um ko rua.\nCiammam te in ka va leng hna I nan dam maw? thong chung sautuk nan um tik ah nan ngan dam nak zeidah a lawh? ti I thawng va hal I ka len hna tik ah an mah zong an ilawm ve i bia phunphun kan iruah hna. 1988 ram buainak in kei ramleng ah ka chuak, hriam ka tlai I cu hnu ah Human Rights lei in documentation le international advocacy ka tuah I a tu lawng ram chung ka rak lut kho than ti pawl kha keimah le kei mah theihter nak kai tuah.\nCu ah cun Min Ko Naing nih cun RASU ah maw na rak kai a ka ti I aw asi na in RASU in siangin ka dih manh lo e ka hei ti. Zei major dah na lak ti a ka hal I Zoology major ka rak lak e ka ti. Ziah kei zong Zoo major pei ka si ve cu zei year dah na si, khoika class dah ti pawl kanhei i chim. Ziah zeitin dah si, kan siangin zong ai khat, kan major zong ai khat, kan base (catang) zong ai khat, tiah kan biaruah a thaw ngai Kan vai itong ti lemlo.\n2015 ah Chinram ah puicimh nak kan tong I Pu Victor he Hakha lei kal kan Ithawh. Kalay in Falam lei kan kai ah Varung pawng ah lam a cim I lam kha tlangpar lei in kan hrial I mah cu ah cun Min Ko Naing, Ko Ko Kyi le Zin Mar Aung te phu cu Hakha lei kal ding in motor pa hnih thum in an rak ra ve I kan itong hna. Hakha tiang cu motor in kan izul I kan kal hna. A karlak ah kan I chawn, kan ipehtlai lem ti lo.\nNai Min Aung Hlaing ralhrang nih uknak hramhram in lak an timh ah ram pumpi in mah le ti khawh tawk in vun cawlcangh asi. Hi bantuk cawlcangh lio ah Online zoom meeting in kan I hmu, bia kan iruah kho tthan. Rangoon Sianghleirun RASU ah siangin pakhat, major khat, catang khat kan rak sina in kan rak I kawm ballo I, kan rak itong, kan rak tlongleng tti ballo.\nA nih thong kum 20 a tla I, kei hriamtlai le advocacy ah kumkul ram leng ah ka um. Thil pipa can tete ah hmaisuang in a dir ka hmuh tthan lengmang. Thil pipa a biapi mi can ah a herh ah cun a herh ning in a si khawh chung zei rumra le ual al tuah lo in a dir pengmi, a chan tthatbik can thongchung ah ahmang na in a thinlung lungvar bantuk in a fim mi Min Ko Naing hi ka upat ngaingai. National Unity Government kha amah nih introduce a vun tuah tik ah kai lungsi ngaingai.\nBreaking News; President Biden Nih Mipi A Thlen Cang Hna\nBreaking News; Laiza Khuapi Cu Thinphang In An Um Cang


SAC Ralkap PDF Nih An Kah Hna - News and Media\nSagaing ramṭhen, Taze(တန့်ဆည်) khua, Shwedaungmin datsii dawr ah umhmun khuar mi SAC ralkap pawl cu tualchung hriamtlai PDF phufonh hna nih, April 24 ah an kah hna caah tamlak an thi i, 2 lawng an luat kho tiah theih a si. Kahdohnak hi zanlei sml 3:00 in aa thok i kan hriamngan kuan 28 in kan kah hna. Kahdohnak cu sml cheu hrawng lawng a rau,” tiah. Myanmar Defense Force- MDF Battalion 1 in chimphuannak nawlngeitu nih a chim. SAC ralkap 30 hrawng cu.\nMDF-Taze Tiger le ṭangrual phu hna nih kan kah hna i kanmah lei in hliam tuar kan um lo, tiah MDF – Taze Tiger nih cathanh an chuah. Sagaing ramṭhen, Monywa zong ah SAC ralkap 30 hrawng rallam an sial lio ah ṭangrual PDF nih April 24 zinglei ah bomb in an puah hna i, SAC ralkap 3 faak ngai in an i hliam, tiah Chindwin Attack Force nih cathanh a chuah. SAC ralkap cu Bomb puah an ton hnu in meithal puah thorh in an puah i, Sulaykungzayet (ဆူးလေကုန်းဇရပ်) cu mei in an khangh, tiah Chindwin Attack Force nih cathanh a chuah. Crd – TCP


AMAK KHOTUK, KHUA CI AN MUI RUANGMANG KO CANG HIH – The Chinlung Post\nAMAK KHOTUK, KHUA CI AN MUI RUANGMANG KO CANG HIH\nWashington D.C Capital Hill Ah Khuaci An Mui.Trump Supporter pawl nih fir chom in thimmi, President kan duh lo, election result a khupthal leh a herh” tiah Washington D.C khuachung ah dohaunak an tuah, President Donald Trump zong nih biachimnak a ngei. Biachimmnak a dih hnu ah lam an zawh i, US hluttaw palai pawl meting an tuahnak Capital innpi cu an va fuh i, minung an tam tuk caah Palek nih an kham khawh hna lo caah a chung tiang zong an va luh hnawh hna.\nThil hrawh, meikhangh le thil fir cu a um lo. Black Lives Matter pawl kha cu si hna sehlaw thil an hrawh lai, mei an duah lai i, thil an fir lai tiah ka ruah.Asinain Palek le supporter pawl an i phomhnak ah palek nih minung pakhat thi chuak laak in an kah ti a si. Capital hill ah meting a tuah liomi, Senator pawl le House Representative pawl cu an himnak dingah an chuahter dih hna ti a si.\nSenate le House palai dihlak komh in Electoral College vote zohfelnak an tuah i, Arizona state result an zohfel lio ah Republican party nih an dohkalh caah meting chairman a tuahmi, Vice President nih meting a ngolter hna i Senate le House ah a dang tein debate an tuah. Mah debate an tuah lio ahcun Trump Supporter pawl nih an luh hnawh hna caah an meting zong an tuah kho ti lo.\nTuzan zan sumilam 6 leng chuah lo dingah Washington D.C khuabawi nih curfew a chuah caah zeidah an lawh lai chim awk a tha rih lo. Washington D.C khuapi cu Trump supporter pawl nih lam an zawh hnawh hna caah nawisen an hnuk i khuaci an muih saling a si. Credit: Salai Lairam Thang\nTHAWNGPANG CHIATUK. TRUMP CU BAWMH KHAWH DAWH ASI TI LO


← Zeiti A Um Zong Ah Zoh A Nuam Kho Peng (Video Thar).\nYaw Kee Te Khua Cu Coronavirus A Karh Thluahmah Cang. →


‘2021 academic calendar’ ningin Malay sianginn on si lai - THE CHIN EXPRESS\n‘2021 academic calendar’ ningin Malay sianginn on si lai\nIPOH, 15 Julai -- Murid-murid Sekolah Kebangsaan Jelapang memakai pelitup muka dan diperiksa suhu badan sebelum dibenarkan memulakan semula sesi persekolahan dalam norma baharu selepas sekolah ditutup dalam Perintah Kawalan Pergerakan (PKP) akibat COVID-19 ketika tinjauan hari ini.?--fotoBERNAMA (2020) HAK CIPTA TERPELIHARA\nMALAYSIA _ Ministry of Education (MOE) tangah a ummi sianginn vialte, international sianginn telhchih in, 2021 academic calendar ningin on an si lai.\nMinistry ah min a pemi pumpak dirh sianginn (IPS) zong on an si lai. A nithla cu www.moe.gov.my/takwin ah sawhpiak khawh a si tiah MOE nih a chim. Private sianginn (IPS) caah cun anmah sianginn academic calendar ningin a si lai.\n“Mah onnak ah ai telmi cu ram pumpuluk ah cawnnak lei he ai pehtlaimi sianginn kha an si lai i, conditional movement control order (CMCO) tangah a um cuahmahmi hmunhma zong an i tel lai,” Ministry nih a ti.\nSianginn vialte cawlcangh-riantuannak cu ‘Management and Operation of Teacher Education’ le ‘Matriculation Institute College’ nih zulhphung thar an ser ningin a si lai ti si.\nMinistry of Health le National Security Council he i bawm in riantuan a si lai i, sianginn himnak le ngandamnak kha biapi ah chiah a si lai. Academic calendar ningin an timi hi January 20, 2021 khi si.\nNote: Anmah ram sianginn an on cun ralzam sianginn zong on a ngah ve ko lai dah. Asinain, ralzam sianginn cu UN hmurka hngak in a ummi an si. UN nih atu tiangah zei a chim rih lo.\nFocus Malaysia (January 3, 2021)


LUNG A HMUITUK, SUU KYI TAZA A CUAITU FAKTUK IN A PHOMH HNA – The Chinlung Post\nLUNG A HMUITUK, SUU KYI TAZA A CUAITU FAKTUK IN A PHOMH HNA\nJune 11, 2021 admin Local News 0\nDaw Aung San Su Kyi cu ziknawh a la tiah taza a cuaimi minung cu vanlei hoih in kuva hang a chami minung an si tiah sihne U Khin Maung Zaw nih a chim. Daw Aung San Suu Kyi cu ziknawh latu pawl dantatnak pohmah 55 in a hmuh tuah asi, taza a cuai mi minung cu vanlei hoih in kuva hang a cha mi minung an si tiah sihne U Khin Maung Zaw nih Mizzima media ah a chim.\nAung San Suu Kyi nih tlinh lonak tampi a ngeih ko nain mah pumpak ca ruah ah ziknawh a la ding mi minung si lo. Hi tiin a mah hna taza an cuai mi hi cu nihchuak a si. Politics lei ah kum 50 leng kaa tel ve ah hin a mah nak in lung a thiang mi le ziknawh a la lo mi ram hruaitu ka hmu bal hna lo tiah U Khin Maung Zaw nih cun a chim.\nAung San Suu Kyi cu a tu lio ah pohmah 2 in taza cuai a ton lio asi. Aung San Suu Kyi he Naypyidaw Sipin lei Myodawwon a si mi hna Dr. Myo Aung le U Ye Min Oo cun U Min Thu hna zong ziknawh lak ruang ah tiah taza cuai an tong ve.\nThawngpang dang a si. A Hmasa Bik Ah Hi thawngpang hi khuami pakhat nih kan thanh piak, thla kan cam piak cio hna sehlaw an ti caah kan rak tarlangh mi asi. Ralhrang tampi an khua ah an phak caah khua ning in an zam dih ngawt cang ti asi. Kan khua, Mualkai ah ralhrang tamtuk an rak lut, an dihlak in 120 hrawng cu an si ko lai. Ram lak, Lopil lei in an rak ra i khua chung le a pawngkam ah an um dih. Khua mi cu kan dihlak ngawt in zam a si ko cang. Mino a hohmanh khuachung ah kan um ngam ti lo.\nCun atu zong hi mui lakah kan zam cuahmah i pawngkam khuate lei kan fuh, nain lampi ah kan taang lio rih. Tar le Ngakchia puak a hau mi, a mah tein a kal kho lomi zong kan um ngai. Khua ah a taang mi cu pahnih thum hrawng lawng an si ko lai, kan dilak in kan zam ti ding a si ko. Thlacam nak in kan bawm uh, Laimi dihlak nih thlacam kan bawm cio hram hna seh” tiah min langhter a duh lomi khua mi pakhat nih ca in an kan kuat mi asi.\nKhua mi pakhat a chim ning zoh tikah, khua dihlak ngawt in zaam dawh an si ko. Cun Lampi, ramlak ah i dup rih dawh an si. Tar le ngakchia tete an um fawn caah a poi ngai. Cun Ralhrang pawl zong hi Mualkai khua chung lawng si loin, khua pawngkam zong ah um len dawh an si. Thlacam nak in bawm cio hram hna usih. A cung ah kan langhter cang bantuk in hi thawngpang hi khua mi pakhat nih tar piak ding in an kan fial caah kan tarlangh mi asi.\nBREAKING NEWS: MUAL KHUA AH RALKAP TAMTUK AN PHAN, THLACAM AN CAM\nCHIN RAM AH CDF NIH RALHRANG 165 AN KAH THAH CANG HNA


Breaking News : A Cu Celngel ka thin cu, Zaangfak tein, A rannak In luatter Hramhna seh, Mi ca thatnak tuah cu A Lak A si Lai lo – Buanchukcho\nJune 1, 2021 admin BREAKING NEWS, RAMCHUNG THAWNG 0\nRalzaam bawnchantu pakhat cu bawmhnak pek dingin phone an chawnh i a va kal tikah ralhrang nih an tlaih. Ralzaam mipi a bawmchantu Hmungzua pengkomh, (ဗ,က,သ) chungtel Ma Phu Thein Thein Thung cu May 31 zaanlei ah ralhrang nih an tlaih tiah theih a si.\nMa Phu Thein Thein Thung cu bawmnak pek dingin Hmungzua ah ra dingin an chimh i an tlaih hi a si. Ralhrang hna cu mi sawhsawh thil an i hruk i meithal he hruhru hranghrang in an tlaih i an kal pi tiah mithmu tu pakhat nih a chim.\nthawngpang dang relchap : Good News : May Thla Chung ah SAC Ralhrang Hi Mah Zet Taitai Maw An Thih Manh\nIndia Hngachianute pakhat nih PM Modi sin ah An Cacawnnak kong Video in a Chimh Uar A Um Kho Taktak (+Video)


𝐂𝐨𝐳𝐚𝐡 𝐡𝐞 𝐜𝐡𝐨𝐧𝐡𝐛𝐢𝐚𝐤 𝐦𝐢 𝐤𝐨𝐧𝐠𝐚𝐡 𝐭𝐡𝐚𝐰𝐧𝐠𝐭𝐡𝐚𝐧𝐡: – The Cherry Par\n𝐂𝐨𝐳𝐚𝐡 𝐡𝐞 𝐜𝐡𝐨𝐧𝐡𝐛𝐢𝐚𝐤 𝐦𝐢 𝐤𝐨𝐧𝐠𝐚𝐡 𝐭𝐡𝐚𝐰𝐧𝐠𝐭𝐡𝐚𝐧𝐡:\nNizaan ah tlamtling tein Deartment of Home Affairs lei tuanvo an pek mi he telephone in sau nawn kan i chon.\nKan i chonhnak a ruang bik cu kawl ralkap nih hramhram loin uknak a lak mi kong update peknak le an sin a phan mi information le kan nih Chin communities sin a phan mi information hromh khi a si. Kan theih mi information pawl tampi an rak theih deuh rih lo. Australia khuasa Chin miphun le Kawlram miphun nih kan lungfahnak le tuarnak kong tiang ceihkhannak kan ngei. Cun, mah uknak lak ruangah Chin miphun chung in Australia ah sianginn a rak kai mi hna le visit in rak tlawnnak in ai tap mi hna ca zong kan ceih.\nKan i chimhchomh mi chung in langhter awk a tha mi cu hna cu atanglei bantuk in ka rak langhter. 1. Ralkap nih uknak a lak dih hnu ah Cozah lutlai hna le ramkhel riantuantu cheukhat an tlaih hna. Hi ka Australia a um mi chung in mah ramkhel ruantuannak ah ralkap nih an nunnak tiang tlerhkhonh le tlaih in an kawl mi hna a um ahcun kan Cozah sin ah an min pek piak khawh a si lai.\n← Rev. Dr. Thawngling Mualhlun: Daite um caan a si lo- Kanmah le khap tawk cio le kan tuahkhawhmi in kan cawlcangh ve awk a si\nRalkap cozah nih Aung San Suu Kyi le President U Win Myint cu an sualnak an kawl →


Chanakya IAS Academy Marketing salaries: How much does a Chanakya IAS Academy Marketing make in India? | Indeed.com\nChanakya IAS Academy Marketing salaries: How much does a Chanakya IAS Academy Marketing make in India?\nHow much does Chanakya IAS Academy - Marketing in India pay?


Thai zaan ah Chin awtha 3 vote pek ning | THE CHIN EXPRESS\nUpdated on December 5, 2020 9:53 pm\nThai zaan ah Chin awtha 3 vote pek ning\nMyanmar Idol Season 4 ah a thiambik 11 (Top 11) thimmi pawl cu thaizing Nilini zaan 9pm ah an i zuam ṭhan cang lai. An i zuam lio cu Myanmar Idol page ah live an thlah lai i 11pm hrawng in mahle uarmi cio vote pek khawh an si lai.\nNingani zaanlei 6pm tiang lawng vote pek khawh an si lai. Cun, Ningani zaan ah vote result an thanh colh lai.\nSMS in vote pek ning\nMPT, Ooredoo le Mytel simcard a hmangmi lawng nih SMS in vote pek khawh an si.\nEsther Dawt Chin Sung vote peknak number cu 77708 asi caah amah vote pek a duhmi nih 77708 ah 5 na kuat ahcun voi 5 na vote tinak asi. Vote 5 ca kha voi 1 ah na pek tinak khi asi.\nVoi 1 vote ah Kawlram tangka 30 asi caah 77708 ah 5 na kuat ahcun tangka 150 an cik lai.\nTahchunnak ah Benjamin Sum vote pek na duh cun hitin si lai. Esther vote na duh cun 77702 aiah 77708 na tial lai. Yaw Kee vote na duh cun 77701 na tial lai\nBenjamin Sum vote peknak number cu 77702 asi caah amah vote pek a duhmi nih 7702 ah 5 silole vote pek na duh zat na kuat lai.\nYaw Kee vote pek a duhmi nih 77701 ah vote pek na duh zat na kuat lai.\nMobile banking zongin vote pek khawh asi lai. Website zongin vote pek khawh si te lai. Zeitin dah asi lai ti cu Myanmar Idol page ah tling tein an tarte lai.\nRamdang ummi zong nih Visa le Master card hmangin vote pek khawh an si lai. Zeitin dah vote asi lai ti balte cu Myanmar Idol page ah tling tein an tar te lai, i mah tikah kan post ṭhan ve te lai.\nTheihternak: Lai website tampi nih an i charhchan lengmangmi Myanmar Idol Season 4 page kha Myanmar Idol page taktak (official) asi lo. Myanmar Idol Season 4 page nih vote a tuah tawnmi kha umharpheng in a tuah sawhmi si, Myanmar Idol taktak nih a tuahmi asi lo. Myanmar Idol timi blue color in aa zahmi lawng kha a taktak asi.\nBanana cu birthday puai ruangah tazacuai tong\nMinthang Hniang Zi - December 5, 2020\nMyittha Township ah cozah nawl peknak tel loin birthday party a tuahtu le minthang Chaink K Ko@Banana cu kokek ral runvennak upadi in tazacuai...\nBiden nih ‘President Sinak caah a Herhmi Thimtu Upa Vote’ Official Tein Ngah Cang\nUS Tial Lian Thang - December 5, 2020\nUS President sinak caah cun Thimtu Upa (Electoral College) vote 270 ngah a herh. Biden nih official tein thimtu upa vote 270 leng a...\nChin Tial Lian Thang - December 4, 2020\nMalaysia ram ah phungninglo in a ummi ramdangmi pawl cu cozah nih phungning tein rianṭuan khawhnak a tuahpiak hna. Labour Recalibration Programme (LRP) tiin...\nChinTube nih Sung Tin Par cu Artist Of The Century laksawng a pek\nMinthang Hniang Zi - December 3, 2020\nAwttha Sung Tin Par cu ChinTube nih Artist Of The Century laksawng a pek tiah kan theih. Laksawng peknak puai a tuahtu ChinTube nih "Sung...


Hakha Post Vol.2/ No. 42 Thawngpang Tawi\nWritten by Hakha Post\tCreated: 25 September 2013\tHits: 3365\tPrint Email *Thantlang peng Tlangpi khua ah, Mizoram in an vun zuarmi aalu, cu a thlum tuk i ei khawh a si lo tiah a caw i a eimi nih an chim. “Ei loin kan chiah ko” tiah khuami pakhat nih Hakha Post ah a chim. Tun khat hi Ks.15000/- in Inn 3 hrawng i bawm in an cawk. “Hi aalu Inida Kala ram ah kawlram lei chawlet pawl nih an va lakmi a si. Cucaah Chin ram cozah nih (research) chekhlainak tuanvo ngeitu nih kan tuahpiak hna sehlaw kan duh” tiah Hakha Post reporter chimthli sinin kan theih. *Kum fatin tuah tawnmi Hakha Myone Ohchohzihmu Cup pumpululh chuih zuamnak cu October 7 in thok a si than lai tiah theih a si. Hi zuamnak ah aa tel dingmi hna cu; (1) Ni chuahlei = Khuahlun + Pyidawtha + Dawrhlun (2) Nitlaklei = Khuathar + Cawbuuk + Dawrthar (3) Combine/ aa cawhmi (4) Mi-E (5) Senthang (6) Zokhua (7) Pyithayye (8) University an si lai. Ni kum 2012 ah Cup a cotu cu Mi-E an si. Hi puai a dih in Khuahlun Cup le Rual U Cup a si than lai. Myone zuamnak tu cu, Sea game he aa naih cang caah theih a si rih lo tiah theih a si.\n*Thantlang khua Thlualaam lam mawtaw lam kauh ding nih a choih dingmi thlaan lam thlang lei thlaan 200 cu thial lo dingin Thantlang khua dirkamhtu chairman Pu Ram Khar nih Chief Minister Pu Hung Ngai sin ah a nawl i thial lo ding in CM nih bia a kan kamh tiah" Thantlang khua Sipin kawmiti upa Pu Ral Tu nih Hakha Post ah a chim. Cucu Hakha vuanci zung September 23, 1:30pm. ah Chin Pyine Myone kipin a rami upa hna he an i tonnak ah a chim.\n*Tuluk ram Communist uknak ah ramkhel minthang, president hmanh achuak kho telai tiah ruahmi Mosilai cu ziknawh eihmurnak a hleuhluak in a tuah tiruang ah cozah nih taza a cuai i, bia ceihzung nih thih hlan thongdan an pek tiah kan theih. (B.B.C, Sept.22).\n*September 21 ni vawleicung pumpi daihnak ni timi ni ah Rangon le Mandalay miza pi remdaihnak ni hi kan ram zong ah si ve cang she ti langhternak ah daitein lam zawhnak an tuah, cozah lei in hnahnawhnak pek le tlaihkhih zeihmanh a um lo, calei biachimnak (sape hawpiao puai) ringawnhla lei nuamhnak an tuah tiah kan theih (BBC)\n*Lai Sianghleirun Sianghrakchia Buu (Yangon) picnic kalnak kong he pehtlaih a ra laimi September 26 ah meeting tuah an i tim. Mah picnic kal tikah hin hruaitu thar thimnak zong tuah a si te lai. Yangon sianghleirun kaimi hna cu September 16 in camipuai an tuah i 21 ah an dih cang (Cc: Hakha Post)TweetShare 0 Facebook Social Comments